ORDIZIA 37-34 BERA BERA INFANTILA\nIritsi zen horrenbeste desio genuen denboraldia. Lehen partidua, lehen aldiz errendimendu mailan, urduri baina gogotsu aldi berean. Horrela sentitzen ziren jokalariak.\nOrdizia, aurkari indartsua zela bagenekien baina guk gure lana eginez partidua gure egin nahi genuen.\nHasiera ez zen guztiz ona izan, Ordiziako jokalariak eroso sentitzen ziren erasoan eta guk ez genuen gure tokia topatzen. Mozketa errazak egiten zizkiguten eta puerta atras asko… Hutsartea eskatu eta bi gauza horiek zuzendu eta defentsan aurrera pauso bat ematea lortu genuen.\nDefentsan erosoago sentitzeak erasoan kontzentratuago egotea eragin zuen eta jarraian bi triple saskiratzeak partiduari eusteko aukera eman zigun.\nOrdiziaren defentsa itxiak, erasoan deseroso sentitzea eragiten zuen. Hilabete hauetan tiroan sartutako orduak, fruituak ematen hasi zen. Egunero errepikatzen diegun, norberaren tiroan izan beharreko konfiantza, berriro ere errepikatu eta baloia ondo mugituz urrutiko tiro asko saskiratu genituen.\nPartiduak, hori eskatzen zuen… baloia azkar eta ondo mugituz saskiratzeko aukera zegoenean, ausardiaz jokatzea.\nHirugarren laurdena, berdinketa batekin amaitu genuen, 20-20. Laugarren laurdenean ikusiko zen nork lortuko zuen garaipena.\nOrdiziakoak laugarren zatia gogotsu hasi zuten eta 5 minuturen faltan 6 behera gindoazen. Hutsartea eskatu, jokalariei partiduaren egoeraren berri eman, jokaldi batzuk aldatu eta partidua irabazteko gogoz atera ginen zelaira.\nHorrela izan zen, gogotsu eta konfiantzarekin atera eta partidua berdintzea lortu genuen. Azken minutuan aurretik jartzea lortu genuen, bi gora. Azken minutu horretan gure helburua baloia ez galtzea eta denbora azkar pasatzea izan zen.\nPartidua geurea zen!!! Baina azken 5 segundoetan baloia galdu eta Ordiziakoek partidua berdintzeko aukera izan zuten azken erasoan. Mahaiak partiduaren amaiera markatu ostean, Ordiziako jokalari batek baloia jaurti eta saskiratu egin zuen. Epaileak ez zekien denboraz kanpo edo barne zegoen saskiratzea eta 4 minutuz pentsatzen aritu ondoren, barruan izan zela adierazi zuen. Guk eta ikusten ari zirenek argi ikusi genuen denboraz kanpo izan zela baina bizitza horrelakoa da, batzuetan horrelako injustiziak gertatzen dira.\nProrrogan, ez ginen gai izan partidua irabazteko.\nLanean jarraituko dugu, GOGOR NESKAK!!\nHurrengo partidua urriak 26, larunbata Manteo Kiroldegian Easo Orientatic-en aurka 10:30etan.\nBKL IGARTZA 50-47 BERA BERA MONPAS JUNIORRA\nEkin diogu denboraldiari eta zapore gazi-gozoz joan gara etxera gaurkoan. Aurredenboraldi zaila izan dugu; joko ideia berrien aurkezpena dela eta lesioak medio ezin izan dugu taxuz entrenatu baina lana, gogoak eta jokaturiko lagunartekoek denboraldi hasiera honetara ilusioz beterik eraman gaituzte.\nLehen partidua Beasainen aurka izan dugu eta emaitzari dagokionez esku hutsik joan gara etxera bertatik baina sentsazio oso oso onekin. Taldea partidura urduri irten da; jarrera bikaina izan den arren eskumuturrak dar dar egin digu hasieran, 8-2ko partziala jaso dugu aurkan baina defentsan intentsitatea igo eta lehen laurdena 8-7 bukatzea lortu dugu. Lehen laurden honen bukaerako susperraldiak hegoak heman dizkigu eta bigarren laurdena hasiera sekulakoa izan da. Gure presio bikainak Beasaingoak ito ditu eta 2-12 ko partziala sartu diegu eta etxekoek hutsartea eskatu behar izan dute sarraskia eteteko. Hemendik aurrera beraiek sosegatu egin dira, argiago jolastu dute eta gu nekea somatzen hasi gara, luzea egin zaigu 2.laudenaren amaiera eta azkenean atsedenaldira 20-19 iritsi gara.\nAtsedenaldian zegoen markagailuak 20-19; gure sentsazioekin talka egiten zuen, izan ere partidua gure zenaren sentsazioa genuen.\nSentsazio on horiekin ekin diogu 3.laurdenari; defentsan lapurreta asko lortu ditugu eta errebotea sendo babesturik genuen. Hala ere, dinamika eta mugimendu falta genuen, erritmoa falta zitzaigun eta nahiz eta baloia oro har ondo mugitu baloia saskian barrena sartzea falta zitzaigun. Bestalde, Beasaindarrek zituzten aukerak aprobetxatzen zituzten eta kalitatea baliatuz saskiraketa onak sartu dizkigute. Laurdena 36-35 bukatu dugu, frustrazio apur batekin izan ere jokoan nagusi ginen baina markagailuak ez zuen hori adierazten, dena airean beraz.\nAzken laurdenari gogotsu ekin diogu; baina 8 jokalariko errotazio motz geratu zaigu eta nekea presente zen. Hala ere sekulako griña eta borroka erakutsi dute jokalariek eta markagailua une oro oso estu egon da. Edonork eskura zezakeen partidua; gure defentsako lanak ez zuen sari bera erasoan eta ezin izan dugu saskia aurkitu. Beraiek hiruko bat eta zorigaiztoko saskiratze bat lortu dituzte eta 50-47 zen markagailua 9” faltan eta baloia guretzat. Jokaldia prestatu dugu eta ezin hobe burutu dute neskek baina baloiak ez du sartu izan nahi saskitik gaurkoan, garaipena etxekoentzat izanik.\nGaldu izan arren; bai joko aldetik eta bai jarrera aldetik nagusi sentitu gara, erasoan ez dugu zorterik izan eta horixe da dena. Etxera buelta gazi-gozoa izan da baina gustura, ondo pasa dugu eta hori da garaipenik handiena, saskibaloiaz gozatzea.\nNorabide onean goaz eta lanean eta disfrutatzen jarraitzea tokatzen da, Zorionak Neskak!!\nLuke (10), Eneritz (3), Arrate (2), Maria (4), Inge (16), Nahia (2), June (9), Maddi (2)\nURRIAK 19 - 20 ASTE BURUKO IHARDUNALDIA\nBERA BERA BULTZ – TABIRAKO.- MANTEO, LARUNBATA 18.00\nBERA BERA MRW AMARA – ARABA.- MANTEO, IGANDEA 11.00\nBERA BERA AMARA – BERGARA SORALUZE.- BERGARA, LARUNBATA 16.00\nBERA BERA GROS – SASKI AXULAR.- MANTEO, LARUNBATA 20.00\nBERA BERA ALBISTUR – OIARSO.- MANTEO, LARUNBATA 16.00\nBERA BERA – IRAURGI.- YOLDI, LARUNBATA 18.00\nIBAETA BERA BERA – ORDIZIA.- ORDIZIA, LARUNBATA 12.30\nBERA BERA ULIA – MUTRIKU.- YOLDI, IGANDEA 12.00\nBERA BERA MONPAS – BKL.- BEASAIN, IGANDEA 12.30\nBERA BERA – OINTXE.- YOLDI, LARUNBATA 16.00\nBERA BERA MANTEO – ZAST ZARAUTZ.- ZARAUTZ, LARUNBATA 9.15\nBERA BERA GROS – SASKI AXULAR.- MANTEO, LARUNBATA 9.30\nBERA BERA BALDA – ALOÑA MENDI.- OÑATI, LARUNBATA 12.00\nIBAETA BERA BERA – ZAST ZARAUTZ.- YOLDI, IGANDEA 10.00\nBERA BERA LARZABAL KRISTALDEGIA – ORDIZIA.- ORDIZIA, LARUNBATA 10.45\nBERA BERA URGULL – BERA BERA GRUPO ELEKTRA.- MANTEO, LARUNBATA 9.15\nBERA BERA SANTA CLARA – SASKI AXULAR.- MANTEO, LARUNBATA 10.30\nURRIAK 12 - 13 ASTE BURUKO EMAITZAK\nEASO 57 - 60 BERA BERA BULTZ\nSAN IGNACIO 78 - 67 BERA BERA MRW AMARA\nURRIAK 12 - 13 ASTEBURUKO IHARDUNALDIA\nEASO - BERA BERA BULTZ.- PIO BAROJA, IGANDEA 18.00\nSAN IGNACIO - BERA BERA MRW AMARA.- IRUÑA, LARUNBATA 20.00


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Hozteko eta girotzeko instalazioak (Heziketa Zikloa). Erdi maila" topic_facet:"Lanbide Heziketa" topic_facet:"Sistema elektroteknikoetako eta automatizatuetako proiektua (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Hozteko eta girotzeko instalazioak (Heziketa Zikloa). Erdi maila Proposatutako gaia: Lanbide Heziketa Proposatutako gaia: Sistema elektroteknikoetako eta automatizatuetako proiektua (Modulua) Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Instalazioa eta mantenimendua (Lanbide Arloa) Lanbide Heziketa Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...


Euskararen kalitateaz eta abarrez | Soziolinguistika Klusterra\nHome » Euskararen kalitateaz eta abarrez\nEuskararen kalitateaz eta abarrez\n: euskarak leku garrantzitsua du gure irakas-sisteman. Baina ez du lortu lehen gaztelaniak zuen estatusa: eskolan nahasten dira etxetik euskaldun direnak, erdi euskaldun direnak, eta zeharo erdaldunak ere. Irakasleak euskara era ia esklusiboan erabiltzen badu ere, ikasleen arteko harremanak gaztelaniaz izan ohi dira asko-askotan.\nEuskaraz ikastea eta euskaraz nola-hala egitea ere baloratzen da, jakina, baina exijentzia-maila bat ere ezarri behar da. Ordea, non eta nola aktibatu behar da exijentzia hori? Eskolak arlo horretan egiten duena hobetu beharko du dudarik gabe, baina, horrez gain, gizartean bertan sentsibilitate-maila hobea behar litzateke kalitatearen puntu honetan.\nEgia da euskarak funtzio berriak betetzeko gai dela erakutsi duela, baina, aldi berean, familian, lagunartean, edo herri-lanbideetan zuen esparru esklusibo hori galdu egin du.\nHurrengo belaunaldiek beren eguneroko harremanetan hartzen duten jokamoldea erabakigarria izango da euskararen etorkizunerako.\nHizkuntza biak tartekatzea eta nahastea oso onartua dago gure gizartean, edo gutxienez ez dago gaizki ikusia, ahozko interakzioan eta lagunarteko giroan behinik behin. Askotan, euskaraz ari garelakoan,erdia gaztelaniaz aritzen gara, konturatu gabe. Gazteen kasuan hori nabarmenagoa dela esango nuke. Biharko euskaldunak euskara garbian (hutsean, alegia) hitz egiteko gai izango ote dira?\nGogoan dut, duela urte batzuk irratia entzuten nengoela, Euskadi Irratia agian, nire arreta deitu zuen gauza bat entzun nuela: Ipar Euskal Herriko pertsona bati ari zitzaizkion elkarrizketa egiten bertako gizarteari buruz. Momentu batean, euskarak Ipar Euskal Herrian duen egoeraz galdegin zion esatariak eta erantzuna honelako zerbait izan zen: euskara iparraldean urtu egin da, azukre-koxkorra uretan bezala eta ia konturatu gabe. Parabola polita iruditu zitzaidan, euskararen galera mikatzari azukrearen gozoa eransten baitzion nolabait. Geroztik azukre-koxkorraren irudia maiz etorri zait gogora. Hegoaldeko euskal herrietan gure begien aurrean gertatzen ari dena deskribatzeko ere ez dut uste hain metafora txarra denik, gurean azukre-koxkorra hain desegina ez dagoela argudiatuz kontsola gintezkeen arren.\nEuskara gaztelaniaren ur handietan nahasten denean, halako arrasto bat uzten du. Jende ezezagunen artean gaudela, gaztelaniazko munduan, azukre-gustu herbal hori non edo han harrapa daiteke batzuetan: norbaitek esandako “eskerrik asko” edo “bihar arte” batean, erdal hitzen ahoskera ezagun batean, haurrekin euskaraz ari garenoi zuzentzen diguten begirada edo agur bereziren batean... Maiz, erdaldunen artean gaudelakoan, euskaldun “pasibo” asko aurkitzen ditugu ezkutatuta. Eta horrelako pasadizoek halako sentsazio gazi-gozoak sortarazten dizkigute euskaraz bizitzeko ahalegina egiten dugunoi.\nNiri, behintzat, beste garai batzuk eta beste leku batzuk datozkit gogora: ikastetxeetan gaztelania besterik existitzen ez zen garaiak, hain zuzen ere. Urteetan egon zintezkeen ikaskide berberen ondoan, zure lagunen batek euskara zekiela jakin ere gabe. Gaztelania zen eskolako hizkuntza bakarra nahiz eta, batzuon kasuan, euskara hutsa izan etxeko hizkuntza. Gaur egun eskola asko aldatu da, batez ere EAEn eta Nafarroako eskualde batzuetan: euskarak leku garrantzitsua du gure irakas-sisteman. Baina ez du lortu lehen gaztelaniak zuen estatusa: eskolan nahasten dira etxetik euskaldun direnak, erdi euskaldun direnak, eta zeharo erdaldunak ere. Irakasleak euskara era ia esklusiboan erabiltzen badu ere, ikasleen arteko harremanak gaztelaniaz izan ohi dira asko-askotan. Esan liteke eskolako panorama gazi-gozoa dela, gaztelaniaren gustua gazia baldin bada, behintzat.\nGizartea, zorigaitzez, ez da hainbeste aldatu. Euskarak presentzia nabarmenagoa du gaur egun (telebistan, errotulazioan...); gure hizkuntza ez da lehen bezain ikusezina edo entzungaitza. Baina, euskal idazleren batek esana duen bezala, euskal hiztunak “ikusezinak” gara oraindik erdaldunentzat, nagusiki gure pisu demografikoa eskasa delako.\nEgia da gure lurraldearen zenbait eskualdetan euskaldunon pisu demografiko hori batez bestekoa baino dezente handiagoa dela. Euskaraz bizitzea “errazagoa” den “mundutxo” bat badago. Euskal mikrokosmos honek baditu gaur egun euskarari eusteko beharrezkoak diren zenbait baliabide: hizkuntza batua, telebista, irratia, liburuak, aldizkariren bat, egunkaria... Baina batzuetan ez gara konturatzen horrelako “uharte” euskaldunetan bizi direnak euskalduntasunaren azken erreserban edo bizi direla.\nGoiko lerroetan aletzen saiatu naizen deskribapentxoa laburregia eta sinpleegia da euskararen egoera islatzeko, jakina. Datuetan baino gehiago irudipen subjektiboetan oinarritua da. Ikuspegi ezkor samarra agian, batzuen irudirako. Asmoa, ordea, errealitatearen argazki fidel samarra egitea izan da.\nDuela urte gutxi, UNESCOren txosten batek euskara arriskuan dauden hizkuntzen artean sailkatu zuenean, jende askotxo harritu egin zen. “Egin den ahalegin guztiarekin, gastatu den diruarekin, horrela al gaude oraindik?” pentsatuko zuen baten batek. Besteren batek gaztelaniaren nagusigoa indartzeko motibo bat gehiago ikusiko zuen horretan: “zertan gabiltza hemen bazterrak nahasten gaztelaniarekin (eta ingelesarekin) aski dugunean?”. Harridura espero izatekoa zen: azken urteotan euskaren indarberritze-lanetan egin diren aurrerapausoak goraipatu ditugu, baina gure hutsuneez eta falta zaigun bide luzeaz ez dugu behar adina pentsatu eta eztabaidatu. Oraintxe ari gara konturatzen hizkuntza baten gizarte-egoera hobetzea ez dela hain erraza. Ibilbide horren azken helburua ere zein den ez dugu oso ondo erabakia: helburu zehatzagoak eta errealistagoak ezarri behar genituzke agian.\nArtikulu honen xedea hizkuntza-kalitatea jorratzea zelarik, beharbada luzetxo jo digu hizkuntzaren egoerari buruzko deskribapenak. Kalitatea, ordea, ezin da ulertu hizkuntzaren egoera orokorretik at. Errakuntzak eta akatsak zerrendatzea ez da alferreko lana, baina diagnostiko zehatzagoa egiteko gako soziolinguistikoak oso kontuan hartu behar dira.\nEuskara arlo ahalik eta gehienetara zabaltzeko helburua oso present dago euskaltzaleen artean, eta helburu hori lortzeko egin beharreko lana handia da oraindik. Baina, azken urteotan, erabilerari buruzko kezka zabaltzen joan da eta, horrekin batera, hizkuntzaren kalitateari buruzkoa ere bai. Leloa aldatuz joan gara: “euskara ikasi!” esaten zen soilik garai batean; “euskaraz egin!” aldarrikatu genuen gero; eta orain ”euskaraz ondo egin!” esatera pasatu behar dugu. Euskaraz ikastea eta euskaraz nola-hala egitea ere baloratzen da, jakina, baina exijentzia-maila bat ere ezarri behar da. Ordea, non eta nola aktibatu behar da exijentzia hori? Eskolak arlo horretan egiten duena hobetu beharko du dudarik gabe, baina, horrez gain, gizartean bertan sentsibilitate-maila hobea behar litzateke kalitatearen puntu honetan.\nKalitatearen eztabaida ez da oso eztabaida erosoa, jendeak bere burua inplikatua ikusten baitu. Batzuek badakite ez dutela ongi hitz egiten; beste batzuek, ongi hitz egin arren, ez dute formazio handirik bere hizkuntzan eta zalantzaz beterik daude. Bestalde, inori ez zaio gustatzen bere euskara zalantzan jar dezaten, edo bere ikasleek edo seme-alabek euskaraz behar bezala hitz egiten ez dutela entzutea. Hezkuntza-arloko maila desberdinetako arduradunentzat ere beren ohiko arazo eta lanei eransten zaien arazo bat gehiago da: oso ongi ulertzen ez duten arazoa eta konponbide errazik ez duena.\nHorregatik hizkuntza-kalitatearen arazoa ahalik eta era objektiboenean deskribatzea komeni litzateke, ikuspegi desberdinak kontuan hartuta. Alde batetik ikuspegi soziolinguistikotik aztertu behar da: arazoa ez da soilik pertsonala, giza multzoei eragiten die garbi-garbi. Beraz, kalitate-galera zenbatekoa den aztertu eta horren motibo soziologikoak bilatu beharko dira, hainbat faktore kontuan hartuta. Esate baterako:\n- familiak gaurko gizartean duen eragin mugatua\n- eremu soziolinguistikoaren eragina: inguru euskaldun samarra izateak edo ez izateak dituen ondorioak\n- eskolako irakastereduak izan dezakeen eragina\n- eskolan haur euskaldunak eta erdaldunak nahasten ote diren eta horrek zer ondorio dakartzan\n- gurasoen eta nagusien hizkuntza-joerak\n- haurren eta gazteen hizkuntza-joerak\n- euskalkiaren egoera eta prestigioa; gurasoen eredua eta eskolakoa oso desberdinak ote diren\n- euskararen eta gaztelaniaren funtzioak: gizatalde konkretu batean zertarako erabiltzen den bakoitza\n- hizkuntza bakoitzaren erakarmen-indarra eta indar hori nondik datorren\n- belaunaldien arteko transmisioa nolakoa den\nIkuspegi soziologiko honetatik, euskarak, iraun dezan, bete behar lituzkeen funtzioak zein diren antzematea oso da garrantzizkoa. Azken batean, euskara erabiltzea eskatzen duten testuinguruak behar ditugu nahi eta nahi ez. Euskarak mundu tradizionalean zituen funtzioak eraldatu egin dira. Egia da euskarak funtzio berriak betetzeko gai dela erakutsi duela, baina, aldi berean, familian, lagunartean, edo herri-lanbideetan zuen esparru esklusibo hori galdu egin du. Horrek dakarren arriskua bene-benetakoa da. Gaztelaniak “behe-mailako” funtzio horiek naturaltasunez betetzen ditu gaur egun leku askotan. Ikusi besterik ez dago nola lerratzen diren gaztelaniara euskaraz hazi eta eskolatu diren haur eta gazteak. Giza harremanak erraz bideratuko dituen hizkuntza izan behar du euskarak nagusiki. Bestelako goi-funtzioak (zientzia-mailakoa esaterako.) onak dira eta prestigioa eman diezaiokete, baina ez dira hil ala bizikoak. Hurrengo belaunaldiek beren eguneroko harremanetan hartzen duten jokamoldea erabakigarria izango da euskararen etorkizunerako.\nBeste ikuspegi bat ere onartzen du kalitatearen arazoak, ikuspegi deskriptiboa edo gramatikala, hain zuzen ere. Hori ere beharrezkoa da gaurko hiztunen euskarak jasotzen duen higadura nolakoa eta zenbatekoa den jakin nahi badugu. Deskribapen horretan honelako puntuak har daitezke kontuan, besteak beste:\n- lexiko espezifikoaren espainoltzea\n- lexiko arruntaren espainoltzea\n- zenbait partikularen erabilera falta: omen, ote, ere....\n- aditzaren “sinpletzea”: leiket, leikezu, leikedizut...\n- fonetikaren erdalduntzea: intonazioa, hiatoak, gaztelaniako ”c” ahoskatzea (procesua, francesa) ...\n- esamolde adierazkorrak galtzea: esklamazioak, harridura, argota...\n- konparazioak egiteko baliabide eskasia\n- baldintza-esaldiak zuzen osatzeko ezintasuna (gogorragoa bazen ez zitzaion zulorik egingo)\nHonelako zerrenda bat, gaurko hiztunek dituzten akatsak eta hutsuneak jasotzen dituena, interesgarria da. Alabaina, ongi bereizi behar lirateke zein akats diren herri hizkeratik datozenak, zeintzuk gaztelaniaren azken uholdetik datozenak, zenbateraino zabalduta dauden, etab. Zerrenda nahi adina luza daiteke, baina itsutu ere ez dugu egin behar: balantza horren beste aldean gauza onak ere jarri beharko ditugu, gaurko hiztunek dituzten abantailak. Esate baterako:\n- euskaraz irakurtzeko eta idazteko gaitasuna\n- gaurko egunera egokitutako lexikoa\n- behar denean hizkuntza estandarrera jotzeko aukera\nIkuspegi soziologikoak eta ikuspegi gramatikalak badute nolabaiteko lotura, jakina. Horrela, hizkuntzaren funtzioek eragina izango dute hizkuntza-formetan. Gaur eguneko gizartean, esaterako, irakurtzea eguneroko kontua bihurtu da (ez hainbat idaztea). Horregatik, askoz ere ohituagoak gaude hitzen idatzizko formekin: ahozko barianteen atzean dagoen forma estandarra ezagutzen dugu. Kontu horietarako lehen baino prestatuago gaude. Era berean, gure mintzagaien artean teknologia edo nazioarteko politika sartzen ditugun neurrian lexiko berriaren beharra nabarituko dugu, baldin eta behin eta berriro gaztelaniara jo nahi ez badugu.\nNolanahi ere, oso kezkagarria da adierazkortasuna, bizkortasuna, eta efektua bilatzen dugunean gaztelaniara jotzeko dugun ohitura. Joera hori, gainera, azkartzen ari da belaunaldiz belaunaldi. Funtzio horiek gaztelaniaz betetzearekin batera, gauza horiek berak euskaraz adierazteko gaitasuna galtzen ari gara etengabe. Herri euskaldunetan jende adindua gai da bere berbaldi osoa euskaraz moldatzeko, gaztelaniara ia jo gabe. Gaitasun hori zeharo ahulduta dago ondorengo belaunaldietan eta, zorigaitzez, ez dirudi euskaraz eskolatutako neska-mutilen artean errekuperatzen ari denik. Alderantziz, gaztetxoen hizkeran gaztelaniak gero eta esparru handiagoa hartzen duela dirudi (Imanol Esnaolak gazteen hizkeraren gainean egindako azterlana erakusgarri da horretan).\nHorrek ez du esan nahi azken urteetan euskara sustatzeko hartu diren neurriak alferrekoak izan direnik, baina garbi dago aldi berean erdararen presentzia eta erakarmen-indarra ere izugarri azkartu direla: garai batean ez bezala modernitatearen ikur bihurtu da gaztelania, ingelesa baino xarma txikiagoarekin agian, baina askoz ere erabilgarritasun handiagoarekin.\nEuskara hutsean hazitako eta D ereduan eskolaratutako 8 urteko haurrek gaztelania askotxo dakitela esatea ez da inongo sekretua. Gaztelania jakitea ez da berez gauza kaltegarria, kontrakoa baizik. Baina bada kezkagarria kalean edo telebistan ikasten duten gaztelania hori euskarazko berbaldian nahastea eta tartekatzea. Kasu askotan, gainera, euskarazko esamoldeak ordezkatuz eta estaliz. Gerta liteke haur horiek gaztelaniazko aditzak eta generoak oraindik ez bereiztea, baina sekulako errepertorioa izatea bestelako esamolde eginetan: qué asco!, qué bonito!, voy y me lo creo!.., euskañol edo pidgin moduko tarte-hizkuntza hori ez aipatzearren (hori da mas tonto que ez dakit zer!). Gertakari honen gainean gogoeta egin beharrean gaude. Alde batetik, gaztelania ikaste hori nola gertatzen den xeheago jakin behar genuke: zein bidetatik gertatzen den, non dagoen bere erakargarritasuna, etab. Agian euskara irakasteko aplikagarriak diren mekanismoak aurkituko genituzke edo, gutxienez, euskararen transmisioan dauden hutsune batzuk ikusiko.\nEuskara indartzeko behar ditugun neurriak eta tresnak ongi aztertu behar dira eta egoera soziolinguistiko bakoitzak duen konplexutasunean kokatu. Hortaz, irtenbideak ere arlo askotan aplikatu beharko dira. Gauza ugari dugu oraindik aldatzeko; eta aldaketa horietariko batzuek hiztunen pentsaeran gertatu behar dute. Esaterako, euskaraz txukun eta taxuz egitea gehiago baloratu behar litzateke, beste hizkuntza batekin mordoiloan nahasi gabe. Horrela jokatzea onuragarri litzateke hiztunentzat (bereziki eskola-umeengan ari naiz pentsatzen), beren bi hizkuntzen gaitasunak garatzen lagunduko bailieke. Eta onuragarria litzateke euskararentzat berarentzat ere. Bestela, gure hizkuntza, emeki-emeki, bere mami guztia galtzera baitoa, azukre-koxkorra kafesnetan urtzen den bezala.


Herri bi irrintzi bakarra! Saharari elkartasuna adierazi eta Marakoren okupazioa salatzeko kontzentrazioan parte hartu dugu gaur Algortan. Sahara hurra!\nDispertsioari aurre egiteko diru-laguntzak ez kendu!\n2020ko iraileko osoko bilkuran bozkatuko da Dirulaguntzen Plan Estrategiko berria; bertan, Udal Gobernuak proposatzen du dispertsioari aurre egiteko dirulaguntzak kentzea presoen senideei. PNVk men egingo dio PPren eskakizunari.\nTorrene erakusketa-aretoa ez itxi!\nGetxoko Udalak erabaki du Torren erakusketa-aretoa ixtea, inolako alternatibarik eskaini barik. Horrela, herriko sortzaile eta artistek espazio hau galdu dute.\nJasanezina da osasun-zentroetako egoera\nEdurne Ugarte medikuak Uribe Kostako osasun-zentro batean egiten du lan, Lehen Arreta zerbitzuan. Bideo honetan salatu duenez, bertan duten egoera jasanezina da: ez dira ordezkapenak egiten, egunero 40-50 kontsulta egin behar dituzte, prebentziorako neurririk ez...


Laneko osasuna: gainditu gabeko ikasgaia - sindicato ESK sindikatua\n2021 apirilak 25\nPandemia honetan, gobernuek ekonomiaren interesak pertsonen bizitzaren gainetik jarri dituzte. Pandemia honetatik harago, azpikontratazioak zuzeneko ondorioak izaten jarraitzen du laneko osasun- eta segurtasun-baldintzetan.\nJoan den martxoan, Euskal Gehiengo Sindikaleko gainerako sindikatuekin batera, txosten bat argitaratu genuen, bertan COVID-19k eragindako pandemiaren garaian lan-osasuna dela gainditu gabeko ikasgai nagusia esaten genuen.\nNahiz eta jarduera hilabetez baino gehiagoz etenda egon eta oraindik indarrean dauden jarduera-muga ugariak izan, langileen heriotzen odolustea ez da jaitsi. 2020an, 45.000 lan-istripu baino gehiago erregistratu ziren ofizialki Hego Euskal Herrian, horietatik 267 istripu larriak izan ziren. 70 pertsona hil ziren bere lanpostuetan 2020an, eta horri gehitu behar zaio Joaquin Beltran oraindik desagertuta dagoela Zaldibarko zabortegia erori ondoren.\n2021eko martxoaren 31ra arte, 14 pertsona hil dira euren lanpostuetan urtea hasi zenetik.\nOsasun krisia hasi zenetik, gobernuak ekonomiaren interesak pertsonen bizitzaren gainetik jartzen ari direla salatu dugu. Logika hori bera ikusi dugu enpresaz enpresa osasun-protokoloengatik, prebentzio-neurrien faltagatik edo enpresaburu askoren erabateko arduragabekeriagatik borrokatu behar izan dugunean. Zoritxarrez, lan-ikuskaritzen baliabide faltak eta txandakako gobernuen eskrupulu faltak ez digute askorik lagundu. Gaur egun ere, ez dago informazio objektiborik COVIDak lantokietan izan duen eraginari buruz, ezta eremu soziosanitarioan ere.\nAzpikontratazioak hiltzen du\nLaneko prekarietatea eta prebentzio eta babes-neurrien eza elkarren eskutik doaz. Laneko ezbehar-tasari buruzko estatistikek erakusten digute gazteak, behin-behineko kontratuak dituztenak eta balorazio txikiagoa duten lanpostuak betetzen dituztenek direla lan-istripu gehien izaten dituztenak.\nJarduerak azpikontratatzea da enpresek gehien erabiltzen duten tresnetako bat etekinak handitzeko, langileen ustiapenean eta zatiketan oinarrituta. Azpikontratazio honek soldata eta lan-baldintzetan zuzeneko ondorioak dituen bezala, laneko osasun eta segurtasun baldintzetan ere zuzeneko ondorioak ditu. Ardura duten erakundeak ez dute errealitate hori agerikoa izaterik nahi.\nHala ere, EAEko gehiengo sindikalaren datuek erakusten dute 2020an Euskal Herrian izandako istripu hilgarrien %15ek azpikontratazio-erregimenean lan egiten zuten pertsonak hil zituztela.\nGainera, Laneko Segurtasun eta Higieneko Institutu Nazionalaren (INSHT) arabera, azpikontratatutako pertsonek lan-istripu bat izateko %65 aukera gehiago dituzte, eta lanbide-gaixotasun bat izateko %50 aukera gehiago enpresa nagusiak kontratatutako norbaitek baino.\nDuela hamarkada batzuk, Laneko Arriskuen Prebentzioarako Legeak ezartzen du, osasun eta segurtasun mailan, prebentzio-protokoloek berdinak izan behar dutela enpresa nagusian eta kontratetan. Gainera, legeak argi uzten du prebentzio-arloko erantzukizuna beti enpresa nagusiarena dela. Hala ere, datuei so eginez, lege-xedapenak errealitate izatetik oso urrun daude, enpresen diru-goseagatik eta erakunde publikoen kontrol eta kezka ezagatik.\nESK eta STEILASen ustez, azpikontratatutako pertsonen osasuna eta segurtasuna bermatzeko unea da. Langileak lan eta soldata baldintza desberdinekin enpresa berean lan egiteko aukera ematen duen sistema, lan osasunean aurkitzen ditugun aldeen oinarrian dagoen sistema bera da. Guretzat, azpikontratatutako pertsonen osasuna babesteko modurik onena enpresek beren jarduera bide horretatik kanporatzeko dituzten aukerak errotik mugatzea izango litzateke.\nGasteiz 11:30 h. Lakua\nIruñea 11:30 h. CEN\nBilbo 11:30 h. Bizkaiko Foru Aldundia


Espainiako txapelketa bereganatu du Ager Solabarrieta ondarrutarrak - Lea-Artibai eta Mutrikuko Hitza : Lea-Artibai eta Mutrikuko Hitza\nEspainiako txapelketa bereganatu du Ager Solabarrieta ondarrutarrak\nEuskarri gabeko 60 tiro zutikako kategoriako lehen postuaz gain, hirugarren postua lortu du euskarri gabeko 60 tiro etzandako kategorian. Aurtengoagaz, hiru bidar irabazi du txapelketa.\nAger Solabarrieta eta Maite Badiola, Solabarrietaren senideekin. Argazkia: Ager Solabarrieta\nAsteburuan Logroñon (Espainia) jokatu den Espainiako Tiro Olinpiko Txapelketa irabazi dute Ager Solabarrieta tiratzaile olinpiko ondarrutarrak eta Maite Badiola haren laguntzaileak, euskarri gabeko 60 tiro zutikako kategorian. Zapatu [azaroak 23] arratsaldean lehiatu zuten zutikako kategorian 554,2 puntu eskuratu dituzte.\nSolabarrietak agertu duenez, iaz lortutako bigarren postua hobetu dute aurten; txapelketa, gainera, hirugarren bidar irabazi du. “Hirugarren seriean hiruzpalau tiro eskas bota nituen. Hiru zazpiko eta seiko bat sartu nituen bata bestearen atzetik. Baina, hala ere, gustura amaitu nuen tiraldia”.\nMaite Badiola eta Ager Solabarrieta, txapelketan. Argazkia: Ager Solabarrieta\nZutikako kategorian ezeze, euskarri gabeko 60 tiro etzandako kategorian ere parte hartu zuten ondarrutarrek domeka [azaroak 24] goizean. Hirugarren amaitu dute txapelketa, 604,6 puntugaz; zehatz esanda, lehen sailkatuak baino sei puntu gutxiago eskuratu ditu eta bigarren sailkatuak baino hiru gutxiago. “Puntuazio aldetik ez da oso txarra, baina ez nuen gustura tiro egin. Ez nuen asmatu. Esate baterako, zortzi puntuko bi sartu nituen, eta, egia esan, etzandako kategorian hori baino hobeto egitera ohituta nago. Entrenamendu saioetan askoz hobeto ibili naiz, eta horren arabera, hobeto egin behar nuen, baina ez nuen eguna eduki”.\nEspainiako txapelketa jokatu ostean, aurtengo denboraldia amaitutzat eman dute Solabarrietak eta Badiola. “Ustez, ez dut beste txapelketarik”. Orain, atseden hartu, eta hurrengo denboraldirako prestatzen hasiko dela iragarri du tiratzaile ondarrutarrak. “Beti egoten da zer hobetu. Denboraldian igarri ditugun akatsak zuzentzeari eta mantendu beharreko posizioa hobetzeari ekingo diot hurrengo entrenamendu saioetan. “Urtarrilaren erdialdean Euskal Herriko txapelketa daukat, eta hara begira buru-belarri ipiniko naiz laister”.


Tokiko Gobernuaren gardentasun falta larria Kurkudi mendiko kirol-zentro pribatuaren proiektuari dagokionez - leihoa.info\nJokin Ugarte, Mari Jose Peleteiro, Asier Izquierdo y Eguzkiñe Agirre I Concejales de EH Bildu Leioa\nMartxoko Lurralde-batzordean jakin genuen duela hilabete baino gehiago Euskal Herriko Lurraldearen Antolamendurako Batzordeak txostena egin zuela Kurkudin kiroldegi pribatu bat eraikitzeko HAPOaren aldaketari buruz. Batzordean esan ziguten txostena aldekoa zela. Hori guztiz bidegabea dela uste dugu, eta ez dugu uste araudiari egokitzen zaionik.\nIrailetik, EH Bilduren galderei erantzunez, jakin genuen Euskadiko Lurralde Batzordeak beste txosten bat eskatu ziola Udalari, Kurkudi mendian kiroldegi pribatua eraikitzeko HAPO aldatzeko proiektuari buruzkoa. EH Bilduk ez dio utzi galdera egiteari, Foru Aldundiko Nekazaritza Sailaren txostena jaso ote zen, eta erantzuna beti negatiboa izan da.\nHamaika aldiz galdetu dugu gaiari buruz. Prozesuari, egiteke dauden dokumentuei eta abarri buruzko informazioa lortzen saiatuz, martxoan berriro galdetu genuen, eta orduan esaten ziguten otsailaren 1eko data duen txostena jaso zutela.\nOtsaileko informazio-batzordean ez zuten Euskal Herriko Lurraldearen Antolamendurako Batzordearen ebazpena sartu Kudeaketa Txostenean, eta ez ziguten horri buruzko informaziorik eman Batzordean. Gardentasun falta larria iruditzen zaigu, talde politikoetan eta herritarrengan oposizioa eragiten duela dakiten informazioa ezkutatzeko ahalegina. Jendaurrean salatu nahi dugu Gobernu-taldeak eta, bereziki, alkateak eta hirigintzako zinegotziak izan duten iluntasuna.\nEH Bilduk Kurkudi mendian HAPOren aldaketa desegokia dela azpimarratu du, eta haren ingurumen-kontserbazioa eta urbanizazio eza defendatzen jarraituko dugu. Gaur egungo egoerari buelta eman dakiokeela uste dugu. EH Bildu Leioaren konpromisoa horretan lanean jarraitzea da. Herritarrei dei egiten diegu ahaleginak areagotzeko eta EAJren eta PSEren Gobernu-taldeari erakusteko badagoela gehiengo sozial bat Kurkudi mendian megakiroldegia eraikitzeko proiektuaren aurka. Arrazoi eta motibo ugari ditugu. Kurkudi defenda dezagun.\nZer berri? :: “Intra”, Xabier Yaniz-en disko berria\nPerseo comienza con “Sauvage” su nuevo ciclo sobre orientación sexual


Curriculumeko merituen baremazioa - Profesionalak - Osakidetza\nCurriculumeko merituen baremazioa\nKategoria ez-sanitarioetako eta sanitarioetako profesionalen\nDiplomatu Sanitarioren Lanbide-Garapenerako deialdia\n2011ko Garapen Profesionalaren deialdiak. Curriculumeko merituen baremazioa.\nLanbide Heziketako profesional ez-sanitarioen eta sanitarioen taldeen curriculumeko merituen baremazioa egin da.\nB Blokean eskatutako puntuazioa eskuratu ez duten pertsonek 2013ko urtarrilaren 7ko 12:00etatik aurrera eskuragarri izango dituzte curriculumeko merituen baremazioaren emaitzak, Garapen Profesionaleko aplikazio informatikoan.\nEgindako baremazioan okerren bat izan dela uste duten profesionalek 2013ko urtarrilaren 8tik 21era (barne) izango dute zuzenketa eskatzeko, “Okerrak zuzentzeko eskaera” dokumentua betez.\nHasierako baremazio honen ondoren, eskatutako puntuazioak eskuratzen dituzten pertsonak bertara sartu ahal izango dira Mailak Behin-behinean Esleitzeko Ebazpena argitaratu ondoren. 2013ko urtarrilaren 7an arduradunen ebaluazio-fasea hasiko da.\nManual del mando\nPerfiles de exigencias de los niveles de desarrollo profesional (Extracto del Manual del Mando)\nPerfiles de exigencia de los Niveles en el Grupo A1\nPerfiles de exigencias de los Niveles en los Grupos A2 y B2\nPerfiles de exigencias de los Niveles en el Grupo B1\nPerfiles de exigencias de los Niveles en los Grupos C y D\nPerfiles de exigencias de los Niveles en el Grupo E\nFamilias de indicadores: facultativos\nFamilias de indicadores: diplomados sanitarios\nManual de cumplimentación y validación del Currículum Vitae\nB1 osasun-diplomadunen taldeko profesionalen curriculumeko merituen baremazioa egin da.\nB Blokean eskatutako puntuazioa eskuratu ez duten profesionalek 2012ko urriaren 29ko 10:00etatik aurrera eskuragarri izango dituzte curriculumeko merituen baremazioaren emaitzak, Garapen Profesionaleko aplikazio informatikoan.\nEgindako baremazioan okerren bat izan dela uste duten profesionalek 2012ko urriaren 30etik azaroaren 13ra (barne) izango dute zuzenketa eskatzeko, “Okerrak zuzentzeko eskaera” dokumentua betez.\nHasierako baremazio honen ondoren, eskatutako puntuazioak eskuratzen dituzten pertsonak bertara sartu ahal izango dira Mailak Behin-behinean Esleitzeko Ebazpena argitaratu ondoren. 2012ko urriaren 29an arduradunen ebaluazio-fasea hasiko da.\nA1 fakultatibo mediko eta teknikoen curriculumeko merituen baremazioa egin da.\nB Blokean eskatutako puntuazioa eskuratu ez duten pertsonek 2012ko urriaren 1eko 09:00etatik aurrera eskuragarri izango dituzte curriculumeko merituen baremazioaren emaitzak, Garapen Profesionaleko aplikazio informatikoan.\nEgindako baremazioan okerren bat izan dela uste duten profesionalek 2012ko urriaren 2tik 15era (barne) izango dute zuzenketa eskatzeko, “Okerrak zuzentzeko eskaera” dokumentua betez.\nHasierako baremazio honen ondoren, eskatutako puntuazioak eskuratzen dituzten profesionalak bertara sartu ahal izango dira Mailak Behin-behinean Esleitzeko Ebazpena argitaratu ondoren. Era berean, 2012ko urriaren 1ean arduradunen ebaluazio-fasea hasiko da.\nAzken aldaketako data: 2019/06/20


Polietilenoa Glyeol 300 PEG ...\nPolietilenglikol 6000 Pe ...\nPolietilenoa Glyeol 200\nOsaera kimikoa: etileno oxidoaren kondentsatua Mota: ionikoa ez den zehaztapena: PEG200, 300, 400, 600, 800, 1000, 1500, 2000, 3000, 4000, 6000, 8000 Aplikazio nagusiak: Ahozko likidoa ahozko disoluziorako eta beste disolbatzaile likido batzuetarako erabiltzen da batez ere. batez ere, solubilizazio ona du propolis serieko produktu sanitarioetan jasotako propoliserako, adibidez, ahozko propolia, kapsula bigunak eta abar. Ontziratzeko metodoa: 50 kg plastikozko danborra. Iraupena: hiru urteko kalitate araua: CP2015 biltegiratzea ...\nAplikazio nagusiak: Produktu hau ez da toxikoa, ez da narritagarria eta uretan disolbagarritasuna, bateragarritasuna, lubrifikazioa, atxikipena eta egonkortasun termikoa ditu. Horrela, PEG-300 serie egokia da kapsula bigunak prestatzeko. Hainbat disolbatzailerekin bateragarritasun zabala du, beraz disolbatzaile eta disolbatzaile ona da eta oso erabilia da prestaketa likidoetan, hala nola ahozko disoluzioan, kolirioetan, etab. Ontziratzeko metodoa: 50 kg plastikozko danborra. Iraupena: hiru urte Kalitatea Estandarra: CP2015 biltegiratzea eta ...\nPEG 4000 Polietilenoa Glyeol 4000\nAplikazio nagusia: pilulak, film-geruza, pilulak, kapsulak, supositorioak eta abar. Ekoizpen prozesua den heinean, polietilenglikolaren plastizitatea, pilulek sendagaiak askatzeko duten gaitasuna eta PEG (PEG4000 eta PEG6000) pisu molekular handia dutenak hobetzeko gaitasuna oso baliagarriak dira pilulak egiteko itsasgarri gisa. Polietilenglikolak azalera distiratsua eta leuna du eta kaltetzen zaila da. Gainera, pisu molekular handia duten PEGS (PEG4000 eta PEG6000) batzuk lotura ekidin dezakete ...\nPolietilenoa Glyeol 6000\nPolietilenglikola asko erabiltzen da farmazia-prestakin askotan, hala nola injekzioak, gaurkotasuneko prestakinak, oftalmikoak, ahozko eta ondesteko prestakinak. Polietilenglikol solidoa polietilenglikol likidoarekin gehitu daiteke biskositatea eguneroko pomadarako egokitzeko; polietilenglikol nahasketa suposizio-matrize gisa erabil daiteke; polietilenglikol disoluzio urtsua esekidurako laguntza gisa edo beste esekidura-euskarrien biskositatea doitzeko erabil daiteke; polietilenglikola eta o ...\nPolietilenoa Glyeol 1500\nAplikazio nagusiak: pomadak, supositorioak, krema. Ur-disolbagarriak diren fusio puntu altuagoa eta aukera zabala denez, bakarrik edo beste disolbatzaile batzuekin nahastuta dagoenez, 1000-4000 polietilenglikolak fusio puntu bat lortzen lagun dezake, non aurrezteko denbora eta lekua sendagaien eskakizunekin eta efektu fisikoak. PEG matrizeen supositorioaren narritadura olio matrize tradizionalarenak baino txikiagoa da. Ontziratzeko metodoa: 50 kg plastikozko danborra Kalitate Araua: CP2015 Iraupena: Hiru ...\nPolietilenoa Glyeol 1000\nAplikazio nagusiak: pomadak, supositorioak, krema. Polietilenglikolaren nahasketa egokiak itsatsi-koherentzia jakin bat du (esate baterako, PEG300 eta PEG1500 nahasteak kantitate berdinean). Propietate hauek uraren disolbagarritasun hobea eta beste sendagaiekin bateragarritasun ona izaten dute, beraz, ukendu substratu gisa erabil daiteke. . Ontziratzeko metodoa: 50 kg plastikozko danborra Kalitate Araua: CP2015 Iraupena: Hiru urte Biltegiratzea eta Garraiatzea: Produktu hau ez da toxikoa, suaren kontrakoa, g ...\nPEG 600 Polietilenoa Glyeol 600\nAplikazio nagusiak: 600 polietilenglikolaren pisu molekularra 400 polietilenglikolena baino handiagoa da, uretan disolbagarritasun handia txikiagoa da bien arteko konparazioarekin. Polietilenglikol 400 likidoa da eta hainbat disolbatzailerekin bateragarritasun zabala du; beraz, disolbatzaile eta disolbagarri ona da eta oso erabilia da prestaketa likidoetan, hala nola ahozko disoluzioan, kolirioetan eta abar. Landare olioa egokia ez den osagai garraiatzaileetarako ...\nPolietilenoa Glyeol 400\nAplikazio nagusiak: Polietilenglikol 400 egokia da kapsula bigunerako prestatzeko. Polietilenglikol 400 likidoa da eta hainbat disolbatzailerekin bateragarritasun zabala du; beraz, disolbatzaile eta disolbagarri ona da eta oso erabilia da prestaketa likidoetan, hala nola ahozko disoluzioan, kolirioetan eta abar. Landare-olioa egokia ez denean osagai aktiboen garraiatzaileetarako, polietilenglikola da ordezko material hobetsia polietilenglikola egonkorra delako.


Elikagaiekiko alergiak areagotu egiten dira | Consumer\nElikagaiekiko alergiak areagotu egiten dira\nElikagaiekiko alergiaren prebalentziari buruzko azken datuen arabera, bikoiztu egin da azken hamar urteotan.\nElikagaiekiko alergia-kasuak ugaritu egin dira. Alergologia eta Immunologia Klinikoaren Espainiako Elkarteak (SEAIC) egindako “Alergologikoa” txostenak ohartarazten zuen goranzko joera hori 2009an. 1992an, alergologoaren kontsultara joaten ziren pertsonen %3,6 arrazoi horrengatik joaten ziren, eta 2005ean, %7,4 ziren jada. Herritarrek aipatzen dituzten erreakzioetatik gutxi batzuk bakarrik baieztatzen dira azterketa alergologiko baten bidez, baina uste da elikagaiekiko alergiak eskola-adinean dauden haurren %5i eta helduen %8ri eragiten diela.\nHoriek dira Elikagaiekiko Alergiaren Nazioarteko Sinposioan aurkeztutako “EuroPrevall” azterketaren emaitzak. Europako 19 herrialdetan eta beste kontinente batzuetako seitan egin da azterketa, eta ia 100.000 ale aztertu dira. “EuroPrevall” programaren helburua da elikagaiekiko alergiaren prebalentzia ebaluatzea, metodo diagnostiko berriak garatzea eta elikagaiekiko alergiak haien bizi-kalitatean duen eragina eta Europako biztanleen kostu sozioekonomikoa zehaztea.\nAlergia gehien sortzen duten elikagaiak\nElikagai guztiak izan daitezke sentsibilizatzaileak, hau da, jan ondoren, kontrako erreakzioa eragin dezakete. Hala ere, alergia gehienak elikagai gutxi batzuek eragiten dituzte. “EuroPrevall”-en emaitzen arabera, kasuen %35 fruta freskoek eragiten dute, %22 fruitu lehorrek, %14 barazkiek eta %8 kakahueteak. Alergiekin zerikusia duten elikagai zehatzak aldatu egiten dira eremuaren arabera. Espainian, honako hauek identifikatzen dira, maiztasun handienetik txikienera ordenatuta: melokotoia, esnea, arrautza, meloia, ganba, arraina, kiwia, banana, intxaurra, sandia, kakahuetea, sagarra, tomatea, arraina eta hurra.\nLau urtetik beherako haurretan, erreakzio alergiko gehien sortzen dituzten elikagaiak behi-esnea, arrautza eta arraina dira.\nEspainian, melokotoia eta meloia bezalako frutak kritiko izan daitezke; Europako erdialdean eta iparraldean, berriz, sagarra eta apioa dira erreakzioen eragile nagusiak. Beste herrialde batzuetan, hala nola Estatu Batuetan, kakahuete-gurina da bularreko haurren alergiaren hirugarren arrazoia. Horrek azaltzen du zergatik diren kontsumituenak erreakzio alergikoetan parte hartzen duten elikagaiak, eta zergatik hautematen diren sentsibilizazio desberdinak, askotan, elikagaiak haurraren dietan txertatzeko ordena berean, oso aldakorra baita herrialde batetik bestera.\nHorregatik, lau urtetik beherako haurretan, elikagai erreaktiboenak behi-esnea, arrautza eta arraina dira. Hortik aurrera, 14 urte bete arte, elikagaiekiko alergiak adinarekin eboluzionatzen duenez, maizago gertatzen dira sagarra, hurra eta kakahuetea.\nEz dago tratamendurik gaitz horretarako, baizik eta alergenoa saihestea eta sintomak tratatzea. Horregatik, garrantzitsua da jakitea zein diren elikagai baten erreakzio alergiko ohikoenak, batez ere larruazalekoak, batez ere urtikaria eta angioedema (hantura), kontsumitu eta berehala. Digestio-sintomak ere ager daitezke (goragalea, gorakoak, beherakoa, sabeleko mina), eta, gutxiagotan bada ere, errinitis- eta asma-kasuak ere deskribatzen dira.\nElikagaiekiko alergiaren diagnostikoa konplikatua izan daiteke, besteak beste, alergiarik gabeko erreakzioak direla eta. Erreakzio horiek elikadura-intolerantziak dira (alergiarik gabeko elikadura-hipersentikortasuna), eta, askotan, alergiak dira. Halaber, elikadura-sentiberatasunaren test direlakoak ere sar daitezke diagnostiko egokian. Test horiek odol-analisian oinarritzen dira, eta elikadura-alergiak eta -intolerantziak detektatzeko proba diagnostiko gisa erabiltzen dira, baita obesitatea eta beste hainbat arazo tratatzeko ere.\nZientzialariek ez dituzte baliozkotu proba horiek, ez eta emaitzen ondorioz ezartzen diren tratamendu dietetikoak ere. Gainera, hondakin ekonomikoak eta osasunerako arriskuak dira.\nAlergia-arriskuak gutxitzeko, komeni da zenbait elikagai (arraina, arrautzak edo marrubiak, besteak beste) bularreko haurren dietan berandu sartzea. Gaur egungo ebidentzia zientifikoen arabera, eta hala adierazten du Estatu Batuetako Alergiaren eta Gaixotasun Infekziosoen Institutu Nazionalaren (NIAID) “Elikatze-alergiaren diagnostikoa eta erabilera egiteko gida” berriak, ez da beharrezkoa alergia-iturri izan daitezkeen elikagaiak sei hilabete baino gehiago atzeratzea, ezta alergia garatzeko arriskua duten haurretan ere, eta ez da beharrezkoa haurdunaldian eta edoskitzaroan baztertze-dietarik ere.\nElikagaiekiko alergiaren osasun-kostua bikoiztu egin daiteke, baita haurren kasuan hirukoiztu ere, populazio ez-alergikoaren tratamenduarekin lotutako prezioa. Gastu horiek erreakzio alergikoaren ondorioak aztertzearen ondorio dira (kasuen %80an ahozkoa da); %32k larruazaleko erreakzioak eragiten ditu, %26k digestio-hodiari eragiten dio, %19k goiko arnasbideei eta %7k bronkoespasmoak eragin ditzake.\nElikagaiekiko erreakzio alergikoek nabarmen aldatzen dute pazienteen bizi-kalitatea, eta, gainera, beste gaixotasun alergiko batzuk garatzeko arrisku-faktore bat dira, hala nola dermatitis atopikoa, asma eta rinokonjuntibitisa.\nalergia elikagaiak intolerancia-eu


Celebrity Edge, gurutzaontzien sektorea goitik behera aldatu duen itsasontzia, Bilbora heldu da - Bilbaoport\nCelebrity Edge, gurutzaontzien sektorea goitik behera aldatu duen itsasontzia, Bilbora heldu da\nGaur, Celebrity Edge, Premium Celebrity Cruises izeneko gurutzaontzien konpainiaren ontzi berria, Bilboko portura heldu da. Hamaika eguneko ibilbide berezia egiten ari da eta Bilboz gain, A Coruña, Lisboa, Gibraltar, Palma Mallorcakoa eta Civitavecchia-ko portuetara joango da. Bisita honekin, Celebrity Cruises-ek agerian jartzen du portu honen alde egin duen apustua eta gainera, bere instalazioetan porturatu den konpainiako itsasontzirik handiena da.\nGurutzaontzi iraultzaile honek, 306 metroko luzerakoak, 1.300 tripulatzaile eta 2.900 bidaiari baino gehiagorentzako edukiera dauka. 1.467 kamarote eta 14 ontzigain dauzka.\nCelebrity Edge itsasontziak, 3D-n sortutako lehenengoa eta bakarra denak, sektorean inoiz ikusi ez den kontzeptu guztiz berritzailea adierazten du, itsasoa gurutzaontziaren esperientzian modu paregabean integratuz. Elementu bereizgarriak eta ikonikoak dauzka, hala nola bere “Magic Carpet”, ontzitik kanpo eta itsasoaren gainetik zintzilik dagoen plataforma, eta kokatzeko aukeratzen duen ontzigainaren arabera, aisirako espazio aldagarria bihurtzen dena; Eden, jatetxe bat eta koktel-taberna hartzeko hiru ontzigain okupatzen duen espazio ederra edo The Rooftop Garden, landareak, arbolak eta diseinuko eskulturek aparteko ikuspegiez gozatzeko espazioa bihurtzen duten sekulako terraza.\nCelebrity Cruises-ek, Celebrity Edge-n, sukaldaritza maila altuko gastronomia eskaintzen du eta bertan, honako hauek daude: lau jatetxe nagusi (inspirazio italiarra, frantziarra, zipretarra eta amerikarrekoak), espezialitateko 7 (euren artean, Fine Cut Steakhouse, gorengo kalitateko haragia jateko; Le Grand Bistro, lehen mailako sukaldaritza frantziarra daukana edo aparteko ostrak, kabiar eta itsaskiak eskaintzen dituen Raw on 5, nabarmendu daitezke),\nCELEBRITY EDGE itsasontzia\nsuite-etarako aukera esklusiboak eta 11 taberna. Gainera, Michelin izarra daukan Cornelius Gallagher sukaldariburuak, jatetxe guztietarako abangoardiako errezetak asmatu ditu.\nKamaroteak ez dira atzean geratzen. Beren diseinu berriari esker, itsasoarekiko mugak Infinite Veranda deitzen den aparteko kontzeptuaren bidez kendu egin dira. Aipatutako hau eta itsasoa begietatik inoiz ez galtzeko, bakarrik botoi bat sakatuz balkoia bihur daitezken beirazko galeria handietan oinarritzen da. Gainera, suitea duten bidaiariek, The Retreat deritzon espazio esklusiboa daukate eta bertan, eguneko edozein ordutan erabil daiteken igerileku pribatua, terraza, taberna eta maiordomo zerbitzua daude.\nAurrekoaBilboko Portuko lurren balioztapen berria onartzeak, okupazio tasak jaistea ahalbidetuko du\nHurrengoaBilboko Portua, breakbulk-eko operazioen abangoardian\nAktualizazioa: 06/06, 4:25-etan


Abetxuku - Wikipedia, entziklopedia askea.\nAbetxuku (ofizialki Abetxuko) Arabako herria da, Gasteizko udalerrian kokatuta dago eta kontzeju izaera du. Gaur egun Gasteizko auzoa bihurtu dela esan daiteke. Udalerriaren ipar-ekialdean kokatua, oraindik hirigunetik aparte dago, Arriaga-Lakuatik bananduta. Zadorra ibaiaren iparraldean (eskuineko bazterrean) dagoen Gasteizko auzo bakarra da.\nAbetxuku herria muinotxo baten gainean dago, N-1 errepidearen alboan.\n42°52′32″N 2°40′45″W / 42.87554°N 2.67924°W / 42.87554; -2.6792442°52′32″N 2°40′45″W / 42.87554°N 2.67924°W / 42.87554; -2.67924\nOraindik garbi samar bereiz litezke Abetxuku herrixka eta Abetxuku auzo berria. Auzoa eraikuntza modernokoa den bitartean, herri zaharrak oraindik mantentzen du berezko fisionomia.\n4 Abetxukuar ezagunak\nAlfontso XI.a erregearen agindu bitartez Abetxuku Gasteiza atxikirik geratu zen XIV. mendean. Etxe bakan batzuk baino ez zuten osatzen Abetxuku garai hartan. 1950eko hamarkadatik aurrera hasi zen auzoaren benetako garapena. Gasteizko udala eta Udal Aurrezki Kutxaren (egun Vital Kutxa) ekimenaren bitartez, etxeak eta etxebizitza blokeak eraiki ziren 1958-1960 bitartean. Udalak, hiriaren kanpoaldean txabolismorik gara ez zedin eraiki zituen etxeak. Udala bi fasetan eraiki zen. Lehenean familiabakarreko etxe atxikiak eraiki ziren, eta bigarrenean 3-4 solairuko etxebizitza blokeak.\nAbetxuku auzoaren ikuspegia.\n1966ean auzoak 2.755 biztanle zituen. Zadorra ibaiaren iparraldean kokaturik egoteagatik, auzoa isolaturik egon zen urte askoz hiriko gainerantzeko auzoetatik. Horrek, eta auzoko biztanleriaren gehiengoa etorkina izateak, fama txarra eman zion auzoari urte luzetan zehar. Horrez gain, etxebizitzak ez ziren materialik onenekin eraiki, eta horrek, arazoak sortu zituen eraiki eta hamarkada batzuetara.\nGaur egun, Abetxukuk 3.250 biztanle dauzka (2008ko datuen arabera). Auzoaren egoera asko hobetu da hasierako urteetatik Gasteizko udalak eginiko berritze lanak direla eta. 2002ko amaieran, esaterako, zubi berria eraikitzen hasi zen Zadorra ibaia ganoraz igarotzeko.\nSan Migel eliza erromanikoa azpimarragarria da.\nGasteizko tranbia: 2009ko uztailaz geroztik, Abetxuku auzoa Gasteizko erdigunearekin lotzen du.\nIñaki Viñaspre (1984), bertsolaria.\nLeroy Sanchez (1991), abeslaria.\nAbetxukuren 2001eko ortoargazkia www.alava.net webgunean[Betiko hautsitako esteka]\nAbetxuku Google Mapsen\nAzken aldaketa 20 martxoa 2021(e)an, 16:36(e)tan\nOrriaren azken aldaketa: 20 martxoa 2021, 16:36.


Amasa-Villabonako tenientea II. errepublikako ejertzitoaren aginduetara\nAdolfo Roque Lozano Olazabal Villabonan jaio zen, 1897ko irailaren 27an. Mauthauseneko kontzentrazio esparruan hil zen 1941eko azaroaren 7an. Bere heriotzaren berri ematen duen agirian heriotzaren arrazoia biriketako neumonia izan zela idatzita badago ere, pentsa liteke bertako bizi baldintza gogorren ondorioz hil zela.\nIrakaslea zen ogibidez. Hernanin egin zituen irakasle lanak. 1918an soldaduska egitea egokitu zitzaion. Arrazoi familiarrak tarteko, bere ohiko ogibidea utzi eta ejertzitoan izen eman zuen. II. errepublikako ejertzitoan Teniente izatera iritsi zen (beti ere errepublikako gobernu desberdinen agindupean mailaz igo zuen; Azañak -1933an boluntario izatetik Brigada izateko izendatu zuen; Largo Caballerok -1937an- Teniente). Parte hartze zuzena izan zuen Gerra Zibilean (1936-1939). Batez ere Ebroko batailan, Aragoiko lerroaren defentsan, Bartzelonaraino iritsi zen.\nGerra amaitu eta beroni galduta, ihesaldiari ekin behar izan zion, atxilotua izan zen Frantzian. Bertako hainbat kontzentrazio esparru ezagutu zituen (tartean Gursekoa, Saint Cyprien, eta Trevesekoa ere). Handik Mauthausen- Gusenekora eraman zutelarik. Red Spanish War Volunteer gisara izendatu zuten Adolfo. 36ko gerran ardura militarrak izan zituztenak arriskutsutzat hartu eta protective custody delakoa aplikatzen zieten, baldintza ezin gogorragoetan edukitzen zituzten. Politikoki zuzendu ezinezko Reicharen aurkako etsaientzat prestatzen zituzten eremu horiek. Jakina da nazien ideologian eta pentsamendu errepresiboaren oinarrian zeuden lan behartuak . Horren lekuko da 186 eskaileraz osatutako granito harrobia. Adolfoz gain, beste billabonatar bat ere egon zen Mauthauseneko kanpoan. Alberto Beafourt. Aske atera zen, 1945eko maiatzaren 5ean. AEBtako Armadak Gurutze Gorria Internazionalarekin batera kontzentrazio esparrua askatzea lortu zutenean)\nMauthausen zuzendu ezinak zirenentzako pentsatua\n1938an agintari naziek Austriako Mauthausen eta Gusen herrien inguruan Linz hiritik 22 bat kilometrora kontzentrazio esparru handia eraiki zuten. 1938ko abuztuaren 8an iritsi ziren lehen presoak eremu honetara (Austria III Reichera batu eta bost hilabetetara). Ikertzaile gehienak bat datoz, naziek toki hau aukeratzeko arrazoi nagusienetako bat granitoa ateratzeko kantera ondoan kokatuta izatea izan zela.Datuen dantza iturri batetik bestera aldakorra bada ere. Ireki eta AEBko armadak askatu bitartean, zazpi urtetan, 190.000 preso eduki zituzten konplexu guztian.\nMauthausen eta bere alboko kanpoek garai eta helburu desberdinak agertzen dituzte. Hastapen batean, kontzentrazio eremu honek bazuen helburu nagusiki politiko bat: opositore politikoen zein ideologikoen etengabeko pertsekuzio eta jazarpena eta nola ez zigor eredugarria. Heriotz tasarik altuena izan zuen kontzentrazio eremua izan zen. 1943 urte aldera berriz, presoak lan behartuetan aritzeagatik ezaugarritzen da. Batez ere, armagintza industriaren beharretara dedikatuta. Garai honetan, asko hazi zen preso kopurua eta hazkunde honek lehendik oso gogorrak ziren bizi baldintzak nabarmen okertzea ekarri zuen. Sona handiko enpresek, lan hauek baliatu zituzten, dirua egiteko.\nDatuen dantza handia bada ere, osotara iturri ofizialen arabera 90.000 presok galdu zuten bizia bertan (hotzez kongelatuta, indizioen bidez, jipoi eta bestelako ankerkeria guztien biktima. Horietatik, 10.200 hil zituzten gas letalaren bidez.SSko agintariek 40 nazionalitate desberdinetako pertsonak erregistratu zituzten haien liburukietan, emakume, hau zein gizonezkoen artean.\nMauthausen-Guseko kontzentrazio eremua granitozko kantera baten ondoan egoteak, nazional sozialismoaren pentsamenduan, lana eta diziplinaren garrantzia ulertzeko balio du. Zigortzea helburu nagusia izanik, zigor horrekin batera, euren Estatu handiarentzako doako esku lana lortzen zuten. Negozioa zen, negozioa egiten zuten preso zeuden pertsona haiekin. 45 kiloko harritzarrak eskaileretan gora eta behera egunero, askoren kasuan harriek gehiago pisatzen zuten kilotan, eramaile-presoek baino; gero haiek ateratako granitoarekin Alemanian mausoleoak eraikitzeko. Hil arte lan egitera behartzen zituzten atxilotuak. Lanerako balekoa izateak gainera kontzentrazio esparruan funtzionamendu eredu oso bat suposatzen zuen. Lanerako balio ez zutenen baldintzak are eta gogorragoak baitziren.\nAritza Kultur Elkartea eta Memorial Mauthausen elkarlanean\n1945eko maiatzaren 5an AEB eta bere aliatuek eremua liberatu aurretik, SSek presoei buruzko dokumentazioa suntsitu zuten. Horregatik, 40.000 biktima baino ez dituzte identifikatu. Esparruan bertan eratu duten Mauthausen memorialak egin du informazioa biltzeko lana eta iaz, esparrua askatu zenetik 70 urtera hainbat ekitaldi eta omenaldi egin ziren. Informazio guztia, www.mauthausen-memorial.at helbidean jaso dute.\nAurten, maiatzean, Mauthausen Memorial Book delakoa kaleratu eta Europa osotik kontzentrazio esparrura atxilo eramandako pertsonen biografiak bilduko dituzte, edizio digitalean eta paperean. Lozano Olazabalena, Aritza Elkarteak idatzi du .Ikerketaren jarraipena egin eta egitasmoaren dimentsio osoa ezagutzeko Aritza Kultur Elkarteko ordezkariak Mautahusenen egon gara martxoan.\nAdolfo Lozano Olazabal eta Alberto Beafourt Barrengedo, nazismoaren eta arrazakeriaren bi biktima billabonatarrak. Biak ala biak bizitako sufrikarioaren lekukotza zuzena izatea bilatzen genuen. Eta lortu dugu. Baina inork ez du ofizialki oraindik deus esan.


IZEN-EMATEAK IREKITA | “Pentsatuz ikertu” - Kutxa Fundazioa\nIZEN-EMATEAK IREKITA | “Pentsatuz ikertu”\nNoiz sortua: 12 Iraila 2017\n“Pentsatuz ikertu” haurrentzat filosofia saioak\nHaurrak pentsalari ditugu jaiotzez.\nHaurrak pentsalari ditugu jaiotzez. Ikasteko jarrera aktiboa erakusten dute, gauza berriak jakin, ikertu, deskubritu nahi dituzte. Etengabean darabiltzate buruan galdera interesgarriak. Hain zuzen ere, gizakiaren jarrera filosofikoa (jakinmina, guztia zalantzan jartzea...) da jakintza guztien jatorria.\nSaio hauek haurrek berezkoa duten hori sustatuko dute. Modu ludikoan, giro lasai eta atseginean, elkarrizketa filosofikoa suspertuko da, enpatiaz eta errespetuz komunikatzeko modua dena. Pentsatuz, besteei entzunez, norberaren iritziak taldearekin partekatuz, ideien mundua esploratu eta ikertuko dute. Gure inguruan berriztatzailea den metodologia honek artea, jolasak, literatura etabar erabiltzen ditu elkarrizketari bideak irekitzeko.\nFILOSOFIAREN PRAKTIKAK ONURA ANITZ DAKARTZA; hauetako batzuk:\nArrazoiak eman eta eskatu elkarrizketaren kontestuan\nGalderen formulazio filosofikoa\nEntzutea, errespetua, enpatia\nIrizpide propioaren bidez ideiak antolatu eta adieraztea\nAukera ezberdinen aurrean hausnartzea\nArazoen ebazpenerako irudimen morala erabiltzea\nAzken saioa gurasoentzat da; etxean elkarrekin nola filosofatu ikasiko dute.\nSaio hauetan emango dituzten urratsek etxean jarraipena izan dezaten, gurasoentzat saio berezi bat ere diseinatu dugu abenduaren 16rako, “Elkarrekin pentsatzen ikasi” izenekoa. Haur Filosofiak proposatzen dituen baliabide ludiko, sortzaile eta gogoetatsuak ezagutzeko aukera izango duzue. Gerora, familian, ideia erabilgarriak garatu ahal izateko.\nNahi al zenuke deskubritu…?\nZer den elkarrizketa filosofikoa?\nNola lagundu pentsamendu gogoetatsu, autonomo eta sortzailea pizten?\nZe baliabide dauden proposamen honen inguruan?\nZer esan nahi duen modu enpatiakoan elkarrekin komunikatzea?\nAdina: 7-10 urte bitarteko neska-mutilentzat\nDatak: Irailaren 30ean; urriaren 7 eta 21ean; azaroaren 4 eta 18an; eta abenduaren 2 eta 16an (azkena gurasoentzako saioa izango da)\nTokia: Kutxa Kultur (Tabakalera eraikineko 4. solairua)\nOrdutegia: 17.00etatik 18.30era


“Garaipen bat da eta borrokak bere fruituak eman ditu”. Noticias de Navarra\n“Garaipen bat da eta borrokak bere fruituak eman ditu”\nZarauzko kiroldegiko langileek eskerrik beroenak adierazi dizkie babesa eman dieten bazkide eta herritarrei\nKiroldegiko langileak, ostiralean.\nZarautz- Prozesu luzea eta “gogorra” izan da azken hilabeteotakoa, baina azkenean, 15 greba egun ondoren, Zarauzko kiroldegiko langileek Udalarekin akordioa lortu zuten joan den asteazkenean eta “hitzarmen duina” lortu dute.\n“Hau garaipen bat da, langile hauek merezitakoa lortu dute borroka duina egin dutelako, eta azkenean, borrokak bere fruituak eman ditu. Langileak antolatu egin dira, lan asko egin dute eta beren lan baldintzen alde borrokatu dute”, adierazi zuen ostiralean Janire Diazek, Urola Kostako ELAko ordezkariak.\nLangileek 2012az geroztik izoztuta zituzten lan baldintzak eta joan den uztailean hasi ziren euren hi-tzarmena negoziatu eta pleguetan jaso nahian, baina orain arte eran-tzunik gabe. Hala, otsailaren 2an egin zuten lehen greba eguna, eta guztira, 15 eguneko greba egin behar izan dute “behingoz enpresa, udal eta langileak eseri eta negoziaketa bat hasteko”.\nHobekuntzak“Harro gaude lortutakoaz: lau urterako hitzarmena lan erreformen aurkako bermeekin, subrogazioa bermatuta izango dute, langile hauek eskala bikoitzak ez izatea lortu da, soldata taula altuenak kontutan hartuta negoziatu dugu, soldatetan KPI+1,8 eta bestelako plusetan hobekuntzak (aintzinatasuna, garraio plusa, igandetako plusa...) eta gainerako hobekuntza sozialak (kontziliaziorako eta lizentzietan hobekuntzak, ikastaroak presta-tzekoak...”, azaldu zuen Diazek.\nBestalde, prozesu guztian babesa agertu duten guztiei eskerrak adierazi dizkie: “Zarauzko herritar guztiei, babesa agertu duten kirol elkarteei, eragileei, deitutako mobilizazioetan parte hartu duten guztiei... Azken 9 hilabete hauetan babes handia eman digute eta horrek jarraitzeko indarra eman digu”. - A.R.


txintxarri.eus: Intza Fernandez: "Gogoko dut olatuekin arraun egitea; hasteko irrikaz nengoen"\nIntza Fernandez: "Gogoko dut olatuekin arraun egitea; hasteko irrikaz nengoen"\nZiabogan izandako arazoak gorabehera, gustura dago Fernandez Kontxako Banderako emaitzarekin. Onartu du Donostiarraren lehen urtea "gogorra" izan dela\nIntza Fernandez, Donostiarra traineruan. Arg: Intza Fernandez\nAdrian Garcia 2017/09/15 11:15\nArraunlari gaztea da Intza Fernandez (Lasarte-Oria, 1996), baina dagoeneko bi Kontxako Banderetan lehiatu da. Ez da lehiaketa garrantzitsuagorik arraunean, eta uneaz gozatu du Fernandezek. Gainera, ahazteko zaila izango du Kontxan jokatuko bigarren txanda, olatu dantza baten erdian arraun egin baitzuen Donostiarra traineruan.\nBerezia izan behar du Kontxako Banderan lehiatzea, ezta? Bitan egin duzu dagoeneko. Zer sentsazio eragiten du horrelako estropada batean aritzeak?\nOso desberdina da. Gure estropadetara jende gutxi joan ohi da ikustera. Baina Kontxakoa izugarria da, gertutik nabaritzen duzu jendearen babesa. Denboraldia amaitzen dugu Kontxan, eta sari baten antzekoa da. Urte osoa gaude Kontxako Banderari itxaroten.\nAurtengo estropada denbora luzez gogoratuko da, batez ere, bigarren txandan izandako itsaso zakarragatik.\nNiri gustatzen zait horrelako itsasoarekin arraun egitea. Beldurrik ez nuen, irrikaz negoen estropada jokatzeko.\nProba bertan behera uzteko zorian egon ziren. Urduritasun uneak izango ziren haiek, ezta?\nBai, baina ni nahiko seguru nengoen jokatuko zela. Ez zitzaidan burutik pasa bertan behera utziko zutela.\nZure ustez, ongi egin al zuten proba bertan behera ez uzten?\nNire ustez, bai. Itsasoa arriskutsua zegoen, baina segurtasun neurri asko hartu zituzten. Traineru bakoitzaren atzetik sorosleak zihoazen, txalupa batean. Trainerua iraultzea oso zaila da, baina arriskutsua da patroiarentzako, zaila duelako orekari eustea. Gogorragoa ere bada estropada, ziabogara iristea gehiago kostatzen du.\nBaten batzuk kexatu ziren itsasoa arriskutsuegia zegoela eta.\nIaz jokatu genuen estropada bat horrelako baldintzetan, Zumaian. Gainera, bandera irabazi genuen.\nZiabogan arazo batzuk izan zenituzten joan den igandean.\nZiaboga iritsi aurretik, barrutik ematera gindoazen. Urduritasunagatik edo, patroiak ez zituen aginduak behar bezala eman: ababorrak tiratzeko esan zuen, baina istriborrak tiratu behar zuen. Geldi egon ginen, eta kanpora atera behar izan genuen. Gainera, aurrekoari [ziabogan bira ematen laguntzen dionari] arrauna hautsi zitzaion. Zabalegia egin genuen ziaboga.\nHorrelako itsasoarekin, ezinbestekoa izango da patroiaren eta arraunlarien arteko erabateko koordinazioa.\nBai, eta aurreko arraunlariak lagundu egin behar dio, trainerua gehiegi ez desbideratzeko.\nZer moldaketa egin behar zaizkio traineruari itsaso txarrarekin aritzeko?\nPalka handiago bat jarri behar izan genion, ur gutxiago sartzeko brankatik. Gero, seigarren postuko bi arraunlariak gerrikoarekin lotuta joan ziren. Aldeetatik ere babesak jarri genituen, ur gutxiago sartzeko, eta, ur-ponpak, ura ateratzeko.\nAzkenean, zazpigarren geratu zarete. Gustura al zaudete emaitzarekin?\nBalorazioa ona da. Kontuan edukita ziabogan eduki genuen geldialdi hori, ez da postu txarra. Gustatuko zitzaigukeen bosgarren-edo sailkatzea, baina baldintzak ez dira eman.\nGasteizen ikasten duzu. Nola uztartzen dituzu ikasketak eta entrenamenduak?\nElikagaien Zientzia eta Teknologia ari naiz ikasten. Neguan entrenamendu fisikoak izan ohi dira, gimnasioan egitekoak. Bakoitzak bere kontura entrenatzen du, eta nik entrenatzaileak bidaltzen dizkidan entrenamenduak egiten ditut. Gero, asteburuan ateratzen naiz uretara taldekideekin. Udaberri aldean ostegunetan saiatzen naiz itzultzen, eta soilik bi entrenamendu galtzen ditut. Gimnasioan egiten dut haiek uretan egiten dutena.\nEntrenamendu batzuetara huts eginda ere, arraunlari finkoa zara traineruan.\nBai, eskarmentu handienetarikoa duen arraunlaria naiz. Normala da finkoa izatea.\nAurten seigarren urtea duzu arraunean. Zerk bultzatu zintuen paladak ematera?\nKontxako estropadak ikusten ari nintzen, eta bat-batean okurritu zitzaidan. Beste kirolak ez zaizkit gustatzen, eta proba egitea erabaki nuen.\nZer da arraunetik gehien gustatzen zaizuna? Zerk erakartzen zaitu?\nInoiz ez da guztiz ikasten ondo arraun egitea. Beti dago zerbait hobetzeko. Horrek behartu egiten zaitu zure buruari gehiago eskatzera, eta harrapatu egiten zaitu horrek.\nGetaria-Zarautz taldean ibili zinen iaz, taldea desagertu zen arte. Une zailak izan al ziren haiek?\nBai, zeren bloke indartsua egin genuen, eta pena izan zen taldea uztea, emaitza gero eta hobeak lortzen ari baiginen. Baina gero erraza egin zitzaidan taldea aurkitzea, Donostiarrak emakumeen taldea atera nahi zuelako.\nTraineru berria da Donostiarrarena. Nolako urtea izan da?\nNahiko gogorra. Azkenean lortu dugu nahiko maila ona erakustea, baina ez da erraza izan. Jendeak ez zuen esperientzia handirik, eta lanak izan ditugu entrenatzeko trainerua osatzeko. Halere, espero genuena baino maila hobea eman dugu.\nGainera, emakumeen trainerua dela eta, giroa gaiztotu da Donostiako taldeen artean.\nSaiatu gara albo batera geratzen, eta kasu gehiegirik ez egiten polemikari. Saiatu naiz horretaz ez hitz egiten, baina azkenerako erreta amaitu dut. Kanpotik asko astindu gaituzte.\nHurrengo urteari begira, zer helburu dituzu?\nArraunean jarraituko dut, baina ez dakit non. Getaria-Zarautz utzi nuenean, banuen buruan maila altuagoko traineru batean hastea. Jakin arren zaila izango dela postua irabaztea, gustatuko litzaidake lehia horretan sartzea, gehiago ikasteko.


45 eurokoa gehienez, Bizkaiak eta Gipuzkoak adostutako bidesari bateratua | Berriak Ekonomia | EiTB\n75 euroko gastua izango dute gehienez hilean AP8 eta AP1eko erabiltzaileek\n45 euro. 2018ko urtarrilaren 1etik aurrera horixe izango da gehienez AP-8 eta AP-1 autobideei aplikatuko zaien lurralde arteko gastu muga. Zenbateko horri lurralde bakoitzeko tarifa gehitu beharko zaio, 30 euro gutxi gorabehera. Horrenbestez, hilean, asko jota, 75 euro ordainduko dituzte Bizkaiko eta Gipuzkoako autobideetako erabiltzaileek.\nUnai Rementeria eta Markel Olano Bizkaiko eta Gipuzkoako ahaldun nagusiek gaur aurkeztu dute bidesari berria, autobideetako milaka erabiltzek luzaroan esperotako neurria.\nAkordioak 5.000 gipuzkoarrei eta 7.000 bizkaitarrei eragingo die, bi aldundietako kalkuluen arabera. Arabako Foru Aldundia ez da akordiora bildu, "oraingoz". Dena dela, Gipuzkoak AP-1eko Gasteizerainoko joan-etorriak ere sartuko ditu gipuzkoarren gastu muga horretan. Bizkaiak, ordea, ez.\nBizkaiko eta Gipuzkoako errepideetako arduradunek nabarmendu dutenez, neurriak urtean 1.591 euroko aurrezkia ekarriko die egunero AP-8 edo AP-1 erabiliz lurraldez aldatzen duten bizkaitarrei eta gipuzkoarrei. Gasteizera egunero doazen gipuzkoarrentzat 372 eurokoa izango da aurrezkia.\nMarkel Olano Gipuzkoako ahaldun nagusiaren hitzetan, "egun garrantzitsua da gaurkoa. Herri txikia gara, eta garrantzitsua da herritarren arteko harremana indartzea. Neurri honi esker, desagertu egiten da gure lurraldeen arteko harremanerako oztopo ekonomiko bat".\nIldo beretik mintzatu da Unai Rementeria Bizkaiko ahaldun nagusia ere. Neurria "herrialde mailako erabakia" dela azpimarratu du. "Gaur esan dezakegu Gipuzkoa eta Bizkaia gertuago daudela", erantsi du.\nGipuzkoako kasuan, Abiatu sistemaren erabiltzailea izatea baino ez da eskatuko lurralde arteko gastu muga ezartzeko.\nHorrez gain, autobidera Eibarren eta Ermuan sartzen diren erabiltzaileentzat aldaketa izango da 2018ko urtarrilaren 1etik aurrera. "Gaur egun, herri bateko zein besteko pertsonek beste herriko bidesaria erabiltzen dute AP-8ra sartzeko, eta ondoko lurraldeko ordainlekua erabiltzen ari direnez ez zaie deskonturik aplikatzen. Erabiltzaile horiek ez diskriminatzeko, lurralde arteko muga berri honen aplikaziorako, Gipuzkoakotzat joko da Ermuko lotunea, eta Bizkaikotzat, berriz, Eibarkoa", iragarri du Aintzane Oiarbide Gipuzkoako Bide Azpiegituretako diputatuak.


(Edo «inoiz existitu ez den filma»)\nHain zuzen ere, titulu honetako bizitza publikoaren gorabeherak askoz ere handiagoak dira Espainiako zinemako film «maldito» askotan baino, eta «kultuko» deiturikoen obra suertatzen da. Horretarako, ikusle espezializatuen zerrenda txiki batek baino ezin izan du ikusi, eta plataforma minoritario batzuetatik ospe orokor hau zedarritu du: Espainiako zinemagintzan egindako proposamen arriskutsuenetako bat da, Argorputik edo Igorputik Igorputzeraino proiektagarria den bi titulu baino ez. Beraz, banaketa-kopiarik ez dagoenez (egileak bakarra du, eta oso zigortuta dago hurrengo paseekin), ezin izan da film honetan sartu, nahiz eta 1984an «Cine Español» ren urteko ohiko zikloa hasi zenetik saiatu diren; horrela, gure Zuzendaritza Batzordeko kide batzuek José Luis Guerínekin kontaktuan jarri ziren, Donostiako azken Zinemaldian egindako proiekzioa zela eta.\nInoiz existitu ez den filma. 1983ko uztailaren hasieran, Segoviako Melque herrian, José Luis Guerínen lehen film luzearen filmaketa amaitu zela iragarri zenean, ez zen hedabideetan hasiberria izan zinema-egile gisa, 23 urte besterik ez zituen arren, bere existentzian S. 8 eta 16 mm. formatuko hamar film labur izena eman baitzuen, 1980an estreinatu zelarik paisaia baten memoriak, «Jesús Manderley atzera» filmaren osagarri gisa («Pasanderión que otro proyectó atrás»).\nZuri-beltzean filmatu zen, kooperatibaren erregimenean, eta hamar milioi inguruko aurrekontua izan zuen. Bertaren motiboek Globe Films banatzailearen finantziazioa zuten. Banatzaileak, Guerinen filma banatzeko eskubideen aurka, bi inportazio-lizentzia lortu zituen: bata, Coppolaren Corazonadarentzat; bestea, Porky 's IIrentzat. Donostiako Zinemaldiko Errealizadore Berrien sailean eta Veneziako Mostran proiektatua 1984an, interes handia piztu zion prentsa espezializatuari, eta aipamen onak jaso zituen. Baina, ordurako, filmaren ibilbide komertziala okertuta zegoen: hain zuzen ere, «Globe» ren buru pentsatzaileetan interesik ez zegoenez, banatzaileak «kontrabandoko» estreinaldi bat besterik ez zuen egin prentsa-pase batean. Horretarako, Madrilgo Griffith Zinektoaren leihatila hiru alditan prestatu zen, 1984ko martxoaren 9an burututako emanaldietan. Horrela, «Globe» ren lehen filmaketa eta Berta motibo inportatzaileak lortu zituen.\nOndoren, Kultura Ministerioak Adingabeen Sari Berezi bat eman zuen, ekoizpen-gastuak ozta-ozta estali zituena; egileen zuzeneko kudeaketaz Espainiako zinemaldietara bidali ondoren lortutako garrantzi minimoa, eta kontratua ez betetzeagatik zuzendariak egindako errekerimendu judiziala, Espainiako zinema-industriaren alderdirik latzenak argi eta garbi azalduz, «Global Films» filmeko arduradun gorenaren baieztapenak erakusten duenez.\nGeroago, zuzendariak bere latak besapean zituela erromesaldia egin duen kultura-erakundeetan proiekzioren bat egin zuen; Zaragozako Filmategian (toperaino beteta) eta Bartzelonako Ingeniarien Elkartearen Zine-Klubean, esaterako, 1984ko abenduaren 19an eta 20an José Luis Guerín zinemagilearen eta Eduardo Momeñe argazkilariaren lan osoarekin antolatu zuen Mostrarako, «Sursier izeneko lorategi oso baten 500 ale bota zituen, orotariko dossierra dena».\n«Oso maitasun istorio berezia da, pubertaroaren une magikoaren ingurukoa» (José Luis Guerín).\nJatorrizko izenburua, eta zehatzago esanda, «Pubertaro fantasia», lehen hurbilketa batean «Berta» -ren motiboak ia egunkari guztietan oso antzera errepikatzen ziren konstante horien transkripzio figuratibo gisa defini daitezke: isolamendu sendoa, berriarekiko eta ezezagunarekiko lilura, mitoak, beldurrak, erruduntasun-sentimenduak, guztia jasoa, grina psikologistarik gabe, eta, gainera, gehiegizko jarrera bat hartu nahi badu, konplizitate gutxi duena.\nBere protagonistaren nerabezarora igarotzeari buruzko fikziozko film luzea da, eta oso ondo dokumentatzen du eraldaketa hori, idazkera zinematografiko autorreflexibo eta erreferentzialaren forma bat azpimarratuz, antza denez, aurreko bere (ezezaguna) lana adierazten zuen bezala, eta garapen naturala oraintsuagoko «Innisfree» lanean izango zuen. Azken film honetarako, Guerinen arreta Irlandako Maiatzeko eta Galwayko konderrietako giza eszenatokietara eta eszenatoki geografikoetara zuzentzen bada, Fordek (bi aldiz) Gizon lasai mitikoa filmatzen duen bitartean, "Bertaren motiboak" -rako Silvia Gracia nerabearen keinu, mugimendu edo pasadizo hutsalen erregistroa ere bada, zeinaren begirada José Luís Guerenteren kamera obsesiboaren atzetik baitabil.\nIkusten denez, ez da batere originala nobelagile, poeta eta zinemagileen istorio errepikakor gisa: nerabe sentibera eta isolatu baten arrazoiaren adinaren argitasuneranzko lehen urratsa. Horrela, Lewis Carrollen mozorropean, Alicia Liddell lizuna morbo bitxi eta kezkagarriko argazkietan behin eta berriz hilezkortu zuen Dogson elizgizona, literarioki erretratatutako Alizia aipatuko da. Edo Nabokoven ninfula ere etorriko da gogora Sue Lyonen fisikariaren azpian, Kubrickeko Lolita-n. Eta Frantzian, berriz, "Zero de conduite" (beste "maldito" batena, Jean Vigo) intentsitatetik, Rene Clementen debekatutako jokoetatik eta Yves Roberten botoien gerrarik atseginenetik igaroz; Truffaut nerabe betierekoa besterik ez aipatzearren, bere iniziatikoetatik: Les mistons, eta Bresson maisua, batez ere «Mouchette». (Eta nor ez da gogoratzen Ana Torrenten begiradaz «erlauntzaren izpiritua» edo «beleen Kraina» lanetan; baina azken bi aipamen horiek, batez ere Ericeren maisulanaren «barneko Gaztelaren» atmosferagatik, aspektu komunetan «Bertaren motiboak indartu egiten dute» -rekin, eta «nahi den efektua» -rekin).\nAipatutako izenburuetako edozeinetan (eta zinemaren historian aztarna daitezkeen beste batzuetan) geratzen da espiritu horretako zerbait, non pubertaroa eta, beraz, sorkuntza artistikoaren mirariak kokatzen diren (José Luis Guerín).\n- Ikusmena hitzen aurretik doa. Haurrak begiratu eta ezagutu egiten du hitz egin ahal izan baino lehen.\nIkusten duguna besterik ez dugu ikusten. Begiratzea hautazko ekintza bat da.\n"Inoiz ez diogu gauza bakar bati begiratzen; beti begiratzen diogu gauzen eta geure arteko harremanari".\n«Irudi orok ikusmolde bat badu ere, irudi bati buruz dugun pertzepzioa edo balorazioa gure ikusteko moduaren araberakoa ere bada».\nBertaren arrazoiak diskurtso, istorio edo tesi bat baino gehiago, begirada segida bat da: errealizadorea da pertsonaiei begiratzen diena, bereziki Bert-Silvia Graciari; baina, aldi berean, Bertak bere begirada itzultzen dio, begiratzen duenean, «Begiratoki» -errealizadoreari, kamerarekin elkarrizketa bat ezarriz; nolabait, begirada trukaketa, non filmaren muina dagoen.\nHorrela, Guerinek planoa husten du, funtsezkoa ez den guztia ukatuz. Hitz gutxi dago; ekintza ia hutsa da. Denboraren iragaitea bertan behera uztea da inporta duena, begirada soilaz gozatzea ahalbidetzen duen kadentzia ia musikala, aldi berean mundu ezagun eta urruna berreraikitzen duena.\nHorrela, "Los motivos de Berta" filma oso sinplea da, eta ikusleak oro har uzkur denari bakarrik eskatzen dio: zinemagileari zeinu-multzo bat behatzen, argitzen laguntzea.\nEmaitza introspekzio-modu jakin bat da, barne-begirada, «Ingurua» desagertu ondoren, aldi berean «errealismo magikoko» esparru bat fabrikatuz (inoiz ez da hobeto erabiltzen termino sobatu hori, eta berdin balio du hautsi-mautsi baterako edo josturarik gabeko baterako), eta azken erreferentea protagonista bera da, zeinaren presentzia hutsa kanpoko «historia» baten eraikuntzaren gainean ezartzen baita, zeina, existitzekotan, «Egiazkotasun-une indartsuz betea» egon beharko bailitzateke (ez kasualitateak).\nAitzitik, joera nagusiaren aurka, Bertaren arrazoiak zehazten ez diren oharrez beteta daude; motibazioz beteta daude, baina, oro har, beste diskurtso narratibo koherente bat ahalbidetzen dute, gertatu berri ez den errebelazio baten berehalakotasunean.\nBai, egia da gaur egungo zineman badagoela beldurtzen nauen zerbait: halako mekanizaziora iritsi gara, gramatika-arauen estandarizaziora, non egoera ez-organiko bihurtzen baita, inolako hausnarketarik gabe, klixe huts (José Luis Guerín). Egoera hori gainditzearen arrazoia honako hau izango da: metahizkuntza modu jakin batean inplizituki metahizkuntza modu bateratuan metahizkuntza, Bertaren motiboak eta hamarkadako film argienak: «Idiotaren begirada» ren inozentzia galduta (Raul Ruiz zenaren zorioneko adierazpenean; Badalonakoa, ez errealizadore txiletarra) idazkera formek, forma (de) abangoardian, nolabaiteko «kurbatze» automatikoa indartzen dute, erreakzioz. Aipua aitortze hutsaz gain, autoritate-balio (iragankor) bat eman zezakeena, Bertaren motiboak lanaren plano bakoitzak «izateko» eta «zinema izateko» borondate besterenezina adierazten du, ahalik eta modurik osoenean itzuliz Guerinen buruan sortutako ideia nagusiarekin hasitako abiapuntura, hasi zen tokian amaitzeko; baina hori bai, «Balioa gainditzen duen» antzezpen zinematografiko bat utziz bidean.\nDiskurtso horrekin bat etorriz, ez da kasualitatea film honetan beste film (ezezagun) bat egotea, ezer ez dakiguna. Ikus dezagun talde zinematografiko bat ikusiko ez dugun filmaketa bat prestatzen. Ezta ere Bertaren motiboak bere alderdi ugarietako batean defini daitekeenik, hala nola Bertaren FAS-zinazioaren filma, Gaztelako galsoroak diren lur barneko itsaso horren erdian etxe bakarti batean bakarrik bizi den zoro batek egina; ez kasualitatez, ordea, huts egindako «Dulces horas» delakoaren Iñaki Aierra, Saurako (baina ez dago kaleromoaren zati bat ere) «Nielisa vida mía» ren etxean. Era berean, Arielle Dombasle amerikarraren presentzia, Rohmer den eguneroko bizitzaren beste behatzaile presatu horren aktriz-karatula bat baino zerbait gehiago dena; era berean, besteak beste, «Chasse – Croise» filmaren zuzendaria; sopranoa (Schuberten «lieder» bat interpretatzen du «Los motivos de Berta monا-n»); beste antzezle ospetsu baten papera da, hau ere: El loco de actor (El rodion).\nEra berean, Gerardo Gormezanoren zuri-beltzeko argazkiak (urte zinematografikoa inauguratzeko erabili genuen El vent de l'illa-ren ondorengo zuzendaria), bitxikeria bat edo baliabide teknikorik ezaren adierazle bat baino gehiago (guztiz kontrakoa, kolorea baino askoz ere zailagoa eta garestiagoa da), zineman kolorearen balio semantikoarekiko mesfidantzari buruzko printzipioen adierazpen hura inposatzen du. Pinturan oso interesgarria dela uste dut, argazkigintzan gutxitan eta zineman inoiz ez (José Luis Guerín). Azken finean, azpimarratzekoa da ohi ez bezala landutako soinu-bandaren eraikuntza (elkarrizketak, musika, zaratak).\nHorrela, Bertaren motiboek kritika arretatsuenak antzemandako omenaldiak eta eraginak gainditu eta integratzen dituzte: batzuk gorago aipatu dira; beste batzuk, Bressonetik, Jean Eustache, Philipe Garrel, Jaques Tati eta abar. Guerínek klasikoen zineman, Dovxenkoren galsoroetan, Ford-en lainoetan, izan zuen inspirazioaren erreferentzia esplizitua aipatuko dugu.\nNolanahi ere, aho batez, laurogeiko hamarkadako espainiar filmik onena.\nLOS MOTIVOS DE BERTA · Espainia · 1983 · 118 min.\nZuz.: José Luis Guerín · G.: José Luis Guerín · Arg.: Gerardo Gormezano · Mnt.: José Luis Guerín · M.: Jean-Louis Valero eta Arielle Dombasle · Akt.: Silvia Gracia, Arielle Dombasle, Iñaki Aierra, Raquel Díaz, Juan Diego Botto, Raúl Freire, Carmen Ávila, Pura Bodelón


EUP! - Ekintzailetza - BBK\nEUP! BBK eta Aldundiaren eta sektoreko elkarteen arteko itunetik sortu da Eup!, eta Bizkaiko tokiko merkataritzaren online gune handia, kontsumo-ohitura berrien aurrean sektorea indartzeko tresna, bilakatzeko asmoa du.\nLehiakortasuna hobetzeko eta tokiko sektorearen berehalako erronkei aurre egiteko diseinatutako plataforma berri bat, Eup! deituko dena.\nBBK-k kudeatuko du Eup! plataforma, eta datozen hilabeteak atxikimendu-, aholkularitza- eta prestakuntza-prozesua abiarazteko izango dira. Zeregin horretan Bizkaiko merkataritza-elkarteek eta Bilboko Merkataritza Ganberak lankidetza estuan jardungo dute.\nUrtarrilaren 18tik aurrera EUP! plataformari atxikitzeari buruzko informazioa eskatzeko inprimakia eskuragarri egongo da: www.eup.eus Jaso ondoren, EUP! aholkularia saltokiarekin harremanetan jarriko da atxikitzeko baldintzen, EUP! merkataritza elektronikoko atariaren\nfuntzionalitateen eta aholkularitza-planaren berri emateko.\nSaltokiak hilero 24 €-ko zenbateko finkoa ordainduko du (gehi BEZ), eta egindako salmenten gaineko % 4ko zenbateko aldakorra (zerga-oinarriaren gainean kalkulatua, BEZik eta garraiobiderik gabe).\nLehen urtean, kostu horiek doakoak izango dira programari atxikitzeko kontratua sinatu duten saltoki guztientzat. 2022ko udaberritik aurrera, hilero ordainduko dira kostuak – finkoak eta aldakorrak –.\nMarka indartsuagoa eta komunikazio-kanpaina oso garrantzitsuak dituen merkataritza-gune birtual handi baterako sarbidea.\nErakusleiho birtual bat, erabiltzailearen eta denda fisikoaren arteko elkarguneak ahalbidetuko dituena (produktua jasotzeko gunea, informazio gehiago eskatzea, whatsapp bidez harremanetan jartzea). Nonahiko estrategia bultzatzen dugu: “Bezeroak egon nahi duen lekuan gaude”.\nEtengabeko aholkularitza digitala (aurrez aurrekoa eta online) 2 eta 6 aste artekoa izan daitekeen prozesu osoan zehar, saltokiaren digitalizazio-mailaren arabera:\n– Digitalizazioari buruzko aholkularitza orokorra: zer helburu lortu plataforman (branding-a, salmentak, trafikoa, etab.), zein sare sozial diren egokienak bertikalki/sektorerako, zer zerbitzu-hornitzaile tresna erabil ditzaketen, Google kasu, eta abar.\n– Prestakuntza plataformaren merkataritzaren arlo pribatuan: nola kudeatu produktu-fitxak, nola sortu eduki erakargarria zure dendara trafikoa sortzeko produktu-fitxetan\n– Produktuaren fitxa sortzeko produktuen argazkigintzari eta edizioari buruzko prestakuntza.\nMerkataritza etengabe hobetzeko txostenak eta metrikak eskuratzea: merkataritzaordutegiari, produktu-fitxei, kokapenari eta abarri buruzko informazioa ikusten dutenak.\nPenintsulako lurralde nazional osorako posta-zerbitzu logistikorako sarbidea: — Edo bezeroarentzat hobariak dituzten baldintzekin:\n– 3,95 €Bizkaian, 24/48 ordutan\n– 4,95 €gainerakoa 48/72 ordutan\nEdo merkataritzari bere lana errazten dion zerbitzu batekin, mezulariak berak etiketa saltokira\neramanez prestatutako paketeari eransteko.\nKutxabanken ordainketa segururako plataformarako sarbidea\nBezeroentzako arreta-zerbitzuan sartzea, bezeroekin egindako eskaeren gorabeherak,\nkontsultak eta abar konpontzeko.\nLehenengo doako urtearen ondoren (2021eko maiatzetik 2022ko maiatzera bitartean), ez dago iraupen-kontraturik. Saltokiak Marketplacetik alde egin dezake inolako zigorrik eta ordainketarik gabe jasotako prestakuntzagatik.\nMarketplacearen parte den denboran, merkataritzak konpromiso hauek hartzen ditu:\n• App-an jasotako eskaerak eta itzulketak kudeatzea\n• Produktuari eta stockari buruzko informazio eguneratua mantentzea\n4 edo 5 egunetan bateratzen da merkataritza plataformarekin\nDatozen hilabeteetan, eskura ditzakezun beste zerbitzu batzuen berri emango da, hala nola:\n• Produktuen eskaintza mantentzea: produktuei alta ematea, fitxak sortzea, argazkiak, bideoak, promozioak eta abar egitea.\n• Sare sozialen kudeaketa eta marketin-kanpainak


Medikuen albisteak 2022: medikuen munduko azken ordukoa | EiTB Gai interesgarriak\nFernando Simon, tximino baztangari buruz: "Ez da asko hedatzen den gaitza, baina zuhurtzia izan behar dugu"\nPublikatuta: 2022/05/21 16:36 (UTC+2) Azken eguneratzea: 2022/05/21 16:36 (UTC+2)\nOsasun Alerta eta Larrialdiak Koordinatzeko Zentroko zuzendariak dio egoerak ez duela zerikusirik koronabirusaren pandemiaren hasierarekin; hasteko, 1977ra arte jaiotako guztiak baztangaren aurka txertatuta daudelako.\nPublikatuta: 2022/05/20 15:58 (UTC+2) Azken eguneratzea: 2022/05/21 15:58 (UTC+2)\nAuzitegi Medikuntzako Euskal Erakundeak BAMEko ikasleak prestatzeko unitate bat izango du\nPublikatuta: 2022/05/12 09:45 (UTC+2) Azken eguneratzea: 2022/05/12 09:45 (UTC+2)\nBeatriz Artolazabalek erakundeak azken 20 urtean izan dituen "esperientzia arrakastatsuak" goraipatu ditu, genero indarkeriaren arloan auzitegi-balorazio integraleko lehen unitateak sortzen aitzindari gisa.\nAurtengo gripea 1918ko pandemia eragin zuen anduiaren ondorengo zuzena izan daiteke\nPublikatuta: 2022/05/10 18:18 (UTC+2) Azken eguneratzea: 2022/05/10 18:18 (UTC+2)\n1918ko pandemian zehar, Europan, jasotako laginen azterketa genomikoan oinarritzen dira ikerketaren ondorioak. Izurriteak 50-100 milioi hildako utzi zituen mundu osoan.\nJustizia trantsizionalaren garrantziaz aritu da Denis Mukwege, Bakearen Nobel saria, Baionan\nPublikatuta: 2022/05/06 15:15 (UTC+2) Azken eguneratzea: 2022/05/06 15:15 (UTC+2)\nBaionako ohorezko hiritar eta Unibertsitateko Doktore Honoris Causa izendatu dute "emakumeak sendatzen dituen gizona" izenarekin ezagutzen duten eta 2018an Bakearen Nobel saria eskuratu zuen Denis Mukwege.\nPublikatuta: 2022/04/28 14:58 (UTC+2) Azken eguneratzea: 2022/04/28 14:58 (UTC+2)\nJoseba Zabala, medikua: "Alkoholaren eta tabakoaren inguruko mezu argiak helarazi behar dira"\nPublikatuta: 2022/04/28 11:51 (UTC+2) Azken eguneratzea: 2022/04/28 11:51 (UTC+2)\nGaixotasun kardiobaskularrak murrizteko plana onartu du Espainiako Osasun Batzordeak, tabakoaren eta alkoholaren kontsumoan fokua jarriz.\nZeintzuk dira hepatitisaren sintomak?\nPublikatuta: 2022/04/14 18:21 (UTC+2) Azken eguneratzea: 2022/04/14 18:21 (UTC+2)\nMadrilgo Osasun Kontseilaritza hiru umeren hepatitis kasu larriak ikertzen ari da, jatorri ezezaguna dutelako. Horien aurrean, Osasun Ministerioak gomendio sorta argitaratu du.\nGurutzetako Ospitaleko psikiatria unitatean bertan behera geratu dira ospitaleratze berriak covid-19agatik\nPublikatuta: 2022/04/12 14:09 (UTC+2) Azken eguneratzea: 2022/04/12 14:09 (UTC+2)\nAgerraldi bat identifikatu dute Barakaldoko ospitalean. Lau gaixo kutsatu dira, eta ospitaleratze berrientzat itxita egongo da arloan, gutxienez ostiralera arte.\n''Gazteei inork ere ez die esan zer den buru-osasun arazo bat, nola kudeatu daitekeen, zer egin behar duten''\nPublikatuta: 2022/03/29 18:42 (UTC+2) Azken eguneratzea: 2022/03/29 18:42 (UTC+2)\nNekane Azuabarrena Anduaga Agifeseko psikologoak dioenez, pandemiak asko eragin die gazteei; ikasleen buru-osasunaz arduratuta daude ikastetxeetan. Gazteen buru-osasunari behar bezalako trataera eman behar zaiola uste du, komunikatzeko modua aldatu beharra dagoela.\nTxerri baten bihotza transplantatu zioten pazientea hil egin da bi hilabete geroago\nPublikatuta: 2022/03/09 18:57 (UTC+1) Azken eguneratzea: 2022/03/09 18:57 (UTC+1)\n57 urteko David Bennettek bihotzeko gaixotasun terminala zuen. Urtarrilaren 7an egin zioten ebakuntza, eta genetikoki eraldatutako txerri baten bihotza jaso zuen lehen pertsona izan zen.


Kasu Kasu Ostalariak Kexu kolektiboak aski du | Ekonomia | KAZETA\n2021 MAR. 31 - 07:35h\nKasu Kasu Ostalariak Kexu kolektiboak aski du\nGurutze zurien laguntzaz, hilerri bat irudikatu du Kasu Kasu Ostalariak Kexu kolektiboak Euskal Elkargoaren sarreran martxoaren 30ean. Ostatu eta jatetxeen hesteari aurre egiteko aterabideak eskatu ditu, beste behin ere.\nOstalariek hilerri bat irudikatu dute gurutze zurien laguntzaz. © Guillaume Fauveau\nHaserrea adierazteko mobilizazioari eusten dio Kasu Kasu Ostalariak Kexu kolektiboak. Euskal Elkargoaren aitzinean ekintza sinboliko bat egin du martxoaren 30ean, «aski duela» beste behin ere argi uzteko. Ekintza antolatu du Sylvie Durruty Euskal Elkargoko lehendakariordea eta beste agente batzuekin elkartu baino lehen. Bilkuraren xedea pairatzen duten egoerari aurre egiteko laguntzak aztertzea zen.\nHilerri baten itxura hartu du Euskal Elkargoko sartzeak astearte honetan. Kolektiboko hainbat kide sarreran instalatu dira gurutze zuriekin, krisi sanitario honetan jasaiten dutena irudikatzeko. Urriaz geroztik ostatu eta jatetxeen ateak hetsiak dituzte.\nKasu Kasu Ostalariak Kexu kolektiboak Euskal Elkargoari aterabideak eskatu dizkio ekintza sinboliko baten bidez. © Guillaume FAUVEAU\nIragan astean agiri baten bidez oroitarazi zuenez, badira hiru hilabete lanean ari direla Euskal Elkargoarekin, «alta, deus ez da aitzinatu». Beren erranetan, «denbora galdu dute».\nEuskal Elkargoaren azken kontseiluan, martxoaren 20an, hautetsiek laguntza bat bozkatu behar zuten, baina kolektiboa ez zen ados erabakiaren edukiarekin. Kolektiboaren erranetan, azken hilabeteetan izandako elkarrizketekin bat egiten ez zuelako. Azkenean, hautetsiek erabakia baztertu zuten eta, ondorioz, laguntzarik ez zen bozkatu.\nElkartasuna adierazteko eta Euskal Elkargoari kotizazio zerga ezeztatu dezan (CFE) eskatzeko izenpetura bilketa bat abiatu du kolektiboak. «Ostatuek CFE zerga pagatzen dute, hetsiak izanik ere! 152 egun segidan zerraturik direla eta orotara 244 egun zabaldu gabe», deitoratu du. Mementoz, 1.050 lagun baino gehiagok agiriarekin bat egin dute.


Giro petrala kanpoan, goxoa barruan - Debagoiena - Goiena.eus\nGiro petrala kanpoan, goxoa barruan\nEneko Azurmendi 2018-03-03 10:49\nAtzo gaueko eguraldi petralari erantzun ezin hobea eman zioten Oñatiko gaztelekuan Nogen eta Anita Parker taldeek. Bakoitzak bere doinu eta estiloarekin, norbere modura, publikoa bereganatzea lortu zuen. Aretoa guztiz bete ez arren, giro goxoa eta gertukoa sortu zen musikaren baitan.\nNogen talde donostiarraren txanda izan zen aurrena. Folk, pop eta indie musika uztartzen dituen talde gazteak zuen onena eman zuen oholtza gainean, eta hori ondo islatu zen jendearen aurpegietan. Musika dantzagarria da boskotearena, eta bertaratutakoek ez zuten aukera hori alperrik galdu.\nPublikoa lehen lerroetara hurbiltzeko lana Nora abestiak egin zuen, talde donostiarra ezaguna egin zuen abestiak, hain zuzen. Hortik aurrerako guztia olatu berean joan zen emanaldi amaierara arte. Ikus-entzuleak gustura gelditu ziren emaitzarekin, eta donostiarrek ere eskertu zuten publikoaren berotasuna.\nAnita Parkerren txanda izan zen ondoren. Oso bestelako doinuak entzungai. Elektro-swing eta rap estiloak nahasten dituen laukoteak ez zuen hutsik egin eta gaztelekuan geratu zirenek eskertu zuten hori. Iñaki Bengoaren elektronika ukituak ziren nagusi, Ane Martinezen ahots goxoarekin modu bikainean uztartzen zirelarik.\nLaburbilduz, goi mailako euskal musikaz gozatzeko aukera izan zuten bertaratutakoek, eta kanpoan zegoen giro haizetsu eta euritsuari aurre egiteko erremedio bikaina izan ziren bi taldeak.


Datuak berreskuratzeko bloga - 1318. orrialdea - Eztabaidatu datuak berreskuratzearen alderdi guztiak\nNola konpondu PDF fitxategiaren ustelkeria arazoa?\nIruzkin bat idatzi PDF Dokumentuak berreskuratzea June 21, 2016\nThe PDF fitxategi formatua aspaldidanik dago eta informazioa gordetzeko nahiago den fitxategi formatu mota hedatzen jarraitzen du. Sarean arakatzen duten bitartean, erabiltzaileek deskargatu daitezkeen fitxategiak eta txostenak topatzen dituzte PDF formatua, formatuak dakarren eramangarritasun maila altua adieraziz. Etengabe erabiltzea PDF fitxategiak fitxategiaren ustelkeria eragin dezake, fitxategia eskuraezina bihurtuz. Langileen artean informazio kopuru handia trukatzen den erakunde batean ...\nNola konpondu akatsak PDF fitxategia?\nThe PDF fitxategi formatua mundu osoko informazioa gordetzeko eta partekatzeko eta txostenak sortzeko euskarria da. Bakar bat PDF behin eta berriz erabiltzen da jendea dokumentuan ematen den informazioa ikusteko. Batzuetan ondoren PDF fitxategi starirekitzen saiatzen zaren bakoitzean errore mezuak erakusten ditu PDF fitxategia eskuraezina da. Akats mezuak fitxategia irekitzea eragozten duten kanpoko arazo batzuk badaude, fitxategia kaltetu gabe egon arren. Jarraian emandako urrats batzuk konpondu daitezke ...\nNola berreskuratu kaltetutako lote oso bat PDF fitxategiak?\nIruzkin bat idatzi PDF Dokumentuak berreskuratzea Uztaila 29, 2010\nThe PDF software-sortzailearen Adobe fitxategi-formatua erakundeko maila guztietako erabiltzaileen fitxategi-formatua da. Batzuetan, sorta oso bat sortzen da PDF fitxategiak hondatu egiten dira. Urrats sinple batzuen bidez, erabiltzaileek biltegian gordetako datuak galtzea ekidin dezakete PDF fitxategia. The PDF fitxategi formatua, Adobe-k 1993an garatua, alm. fitxategi formatu lehenetsia daost erakundeko informazio guztia gordetzen da. Formatuaren ospea zehaztu da ...\nPage 1318 of 1321«Lehen<Aurrekoa13141315131613171318131913201321Hurrengo>


2+2=5? -> MATE + MATE = LITERATURA?: ITAKA (Irati Jimenezekin solasean_2010-10-16)\n"Bazen behin neskatila bat paper gainean arrastoak eginez eguna pasatzen zuena. "Eta hori zertarako?" galdetzen zioten etxean. "Eta hori zertarako?" galdetzen zioten lagunek. Eta berak psss erantzun eta marrazten jarraitzen zuen. Ez zekien zergatik egiten zuen; atera egiten zitzaion. Hasieran kolore berdinaz margotzen zituen arrasto guztiak; kolorez aldatzen hasi zen gero. Hasieran zuzen trazatzen zituen arrasto guztiak; bihurguneak egiten hasi zen gero. Hogeita bi urterekin arrasto guztiak bildu eta bata bestearen ondoan itsatsi zituen.\nEgunero pauso bat ematen du aurrera arrastoaren gainean. Emakumetuta dago aspaldian. Pauso bat ematen du egunero. Pauso bat arrastoaren gainean. "Eta hori zertarako?" galdetzen diote etxekoek eta lagunek. Eta berak ez du oso garbi, baina nora doan jakin dezan egiten duela uste du. "\nUdan irakurri nuen Nora ez dakizun hori liburua eta izugarri gustatu zitzaidan. Barru-barruan egin zidan hozka. Arin irakurri nuen (ia irentsi nuen hiru egunetan), baina, era berean irakurritakoak pisua (pisu gozoa) utzi zidan barruan. Aspalditik gogo berezia banuen ere, liburua irakurri orduko erabaki nuen: berandu baino lehen Irati Jimenezi elkarrizketa egingo diot irratian. Eta egin nion. Larunbatean. Eskerrik asko Irati, zure hausnarketen itsasoan igeri egiten uzteagatik!\nIrati Jimenez ->Manchesterren bat, bi... zenbatzen ikasi zuen. Laranja azalari negarra eragin zion, eta bideei korapiloak egiten dizkien banpiroak asmatu zizkion irudimenari. Orain "Atsekabe zaitut" (Txalaparta) esaten irakatsi die txakurrei eta katuei.\nIrati Jimenezen elkarrizketa ez zen, ordea, larunbateko saioaren osagai bakarra izan. Astero bezala, Patxi Ezkiagaren olerki sakon batekin eman genion saioari hasiera; Manex Aranburu ezkaratzetik etorkinez, migrazioaz, elkarrekin lan egiteaz... aritu zitzaigun hizketan; Joxe Goikoetxea "ezkaratz" hitzarekin aritu zen jolasean; Pello Urretabizkaiak irakurtzen dituen aldizkarien berri eman zigun; eta Leire Alonsok baldosei begira jarri gintuen. Eta entzuleei Asier Serranoren Oroimen kantu ederrarekin esan genien agur (mila esker Ekaitz, abestia zukutzeagatik).\nAtal berriak, lagun eta solaskide berriak eta ilusio berriak, Itakak ikasturte berriarekin ekarri dizkigunak. Egin koxk beldurrik gabe!\nSaioa jaitsi nahi izanez gero: http://blip.tv/file/get/Irati-IratiJimenez212.mp3\nNi, Irati orain 14:08\nJon 19 de octubre de 2010, 16:38\nAspaldian entzun dudan elkarrizketa mamitsu eta gozagarriena. Atal berrien ekarpena ere asko gustatu zait. Bejondeizula!\nLeire 19 de octubre de 2010, 19:16\nLehenengo Ekaitzi: Nolako galdera politak egiten dituzun. Ikusi nahiko zintuzket zu ere, halakoen aurrean!\nEta, zer esan dezaket, bikote? Mila esker nire izenaren ondoan halako hitz politak jarri izanagatik. Saiatuko naiz bai, Ekaitz, ahalik eta gehien ikasten irakasleengandik. Ikasgelan eta handik kanpo ere bai. Nahiz eta, handik kanpo, pertsonak, edo lagunak diren, irakasle baino gehiago. Oso aukera polita, oparitu didazuen hau. Lotsatuta eta, aldi berean, inoiz baino gustorago, erosoago egon nintzen sofaren iskina batean, idazlan eta matematika apunteak ondoan eta telefonoa besarkatzen nuela.\nHitzak bai, asko eta oso maite ditudanak. Ea laster aurpegia ere ikusten dudan. Zurea, Irati. Muxu bat, potolo horietakoa.\nMikel 20 de octubre de 2010, 13:09\nNeri ere izugarri gustatu izan zait irratsaioa: Irati Jimenezei egindako elkarrizketa, Jonek dion bezala, mamitsua eta oso ederra; beste atalak ere, oso aberatsak, hausnarketarako bide eta entretenimendurako gai.Mila esker Irati, Ekaitz eta bertako partaide guztiei.Ia,halako batean, Iñaki Goikoetxea elkarrizketatzen duzuen, denon gozamenerako.\nIrati 20 de octubre de 2010, 15:17\nPoztekoa da, Jon, elkarrizketa gozagarri suertatu izana. Atal berriak ilusio-taupadak dira. Ahots ezberdinen arteko oihartzuna barrurago iristen da.\nEz da ideia txarra, Leire! Ariketa bat proposatzen dizuet "Testuetan Sakontzen" ikasgairako. Galderak ere testuak direlako, eta galderetan zer sakondu asko dagoelako. Prestatu galdera sorta bihurri bat, eta erantzungo dituen norbait topatu, irakaslea, ikaskidea...\nEgia da, bai, txeloari ordu zoragarri bat eskaintzen diozun bezala tarteka-tarteka guretzeko orduren bat ere hartu beharko genuke. Elkar aberastea bezalakorik ez dago!\nMikel gustuko ditut bi hitz horiek: hausnarketa eta entretenimendua. Ez da erraza larunbat goizetan (hainbeste gauza egoten da larunbat goizetan egiteko) eseri eta irratiari "begira" egotea. Baina, badakit asko horrela egoten zaretela irratiari begira, entzun beharrekoa ikusten ariko bazinate bezala. Eta entretenituta. Mila esker irratiaren barruan tirri eta tarra dabiltzan ipotxengan sinesteagatik.\nJoakin 21 de octubre de 2010, 9:54\nItaka erresumatik musika eta hitza ederrak datorzkit, eta ikustean, gure euskarak eta euskal literaturak bertan duen presentziak, izugarri pozten nau. Aupa bikote (Ekaitz eta Irati), benetan saio ederra zuzendu eta ekoizten duzue. Bejondaizuela.\nMirentxu 21 de octubre de 2010, 10:06\nEne! zenbat gozatu dedan Itaka saioa entzunez; Irati Jimenezekin izandako aurrez aurrekoa, zoragarria, eta gainontzeko atalak, aberatsak. Saioa, orokorrean, desberdina, gozagarria, bikaina... BEJONDAIZUELA, pastel hori labetu duzuen guztioi.